hotchpotch/miracl-hf-unified huggingface dataset:
নেহেরু বিজ্ঞান ও প্রযুক্তি সংগ্রহশালা
নেহেরু বিজ্ঞান ও প্রযুক্তি সংগ্রহশালা ভারতের পশ্চিমবঙ্গের খড়গপুর শহরের একটি সংগ্রশালা। এটি হিজলি ডিটেনশন ক্যাম্প বিল্ডিংয়ে ১৯৯০ সালে প্রতিষ্ঠিত হয়। পরবর্তীতে আইআইটি-খড়গপুর হেরিটেজ বিল্ডিং, এটি এখন হিজলি শহীদ ভবন নামে পরিচিত। বাইজেন্টাইনের স্থাপত্য সাথে সামঞ্জস্য রেখে ভবনটি ব্রিটিশ সেনারা তৈরি করে এবং ১৯৩০ সালে মুক্তিযোদ্ধাদের আটক করার জন্য ব্যবহার করেছিলেন।
যদিও সেই সময়ে দেশে কয়েকটি বন্দীশালা ছিল, তবে হিজলি ডিটেনশন ক্যাম্প বা হিজলি বন্দী শিবিরটি ছিল একমাত্র কারাবন্দী যা পুলিশের গুলিতে ২ জন বন্দীর মৃত্যু সাক্ষী। এই ঘটনার প্রতিবাদে নেতৃত্ব দেয়, জাতীয় পরিসংখ্যান দ্বারা তাদের রাগ নিবন্ধন করেন যেমন রবীন্দ্রনাথ ঠাকুর, সুভাষ চন্দ্র বসু এবং আরও অনেক স্বাধীনতা সংগ্রামী। প্রথম ইন্ডিয়ান ইনস্টিটিউট অফ টেকনোলজি (প্রাথমিকভাবে হাই টেকনিক্যাল ইনস্টিটিউট নামে পরিচিত) রাখার জন্য এই ভবনটি ব্যবহার করা হতো।
সংগ্রহশালার অনেকগুলি অভ্যন্তরীণ প্রদর্শনী রয়েছে যা ভারতে বিভিন্ন প্রতিষ্ঠান ও সংস্থার কাছ থেকে সংগ্রহ করা প্রযুক্তিগত মডেলগুলির মধ্যে রয়েছে। সংগ্রহশালার বাইরের পার্ক এবং একটি বাষ্প ইঞ্জিন রয়েছে। মিউজিয়ামের একটি আর্কাইভ রুম আছে যা ইনস্টিটিউট ও মেদিনীপুর জেলার ইতিহাস সম্পর্কিত ডকুমেন্টস দেখায়।
মঞ্চ শিল্পরীতি (বাংলার মন্দির স্থাপত্যরীতি)
মঞ্চ বা স্টেজের মত করে মন্দির করাকেই মঞ্চ শিল্প ধারার স্থাপত্য বলা হয়। নানা ধর্মীয় উত্সবের সময় বিগ্রহ এনে মঞ্চে বসানো হত বলে চার দিক থেকে দেখতে পাওয়ার জন্য খিলান সহযোগে খোলা থাকে। তবে এর ব্যতিক্রমও দেখা যায়।
মঞ্চ স্থাপত্যকে বিভিন্ন ভাবে বিভিন্ন উত্সবে ও ধর্মীয় আচার অনুষ্ঠানে ব্যবহার করা হয়। সেই হিসাবে মূলত তিন প্রকার মঞ্চ স্থাপত্য শৈলী দেখা যায়।মঞ্চ কথাটার মানে হলো উঁচু প্যাভিলিয়ন। বিভিন্ন কারণে এই মঞ্চ করে পূজা আরাধনা করা হতো। ভগবান শ্রীকৃষ্ণর অন্যতম একটি উৎসব হলো রাস উৎসব। হেমন্তকালে এই রাস উৎসবের জন্য মূলত অষ্টভুজাকার মঞ্চ তৈরি করে কৃষ্ণ মূর্তি মন্দির থেকে বের করে সেখানে আনা হতো। যেহেতু উৎসবের সময় অনেক মানুষের সমাগম হয় তাই সবাই যাতে দেখতে পায় সেই জন্য চার দিক খোলা মঞ্চে মূর্তি রাখা হতো।
মেদিনীপুরে একটি বিশেষ ধরনের চূড়া বিশিষ্ঠ রাস মঞ্চ করা হতো। অনেকটা মাঝখানটা কিছুটা স্ফীত উল্টানো ফুলের মতো দেখতে হতো চূড়াটি। স্থানীয়রা এটিকে রসুন চূড়া বলেন।
রাস মঞ্চ গুলো সাধারণত মূল মন্দিরের থেকে একটু ছোটো হতো কিন্তু সেটি মন্দির প্রাঙ্গনেই তৈরি করা হতো যাতে উৎসবের সময় ঠাকুর নিয়ে এনে রাখতে সুবিধা হয়।
তবে কিছু ক্ষেত্রে এর ব্যতিক্রমও দেখা যায়। যেমন বিষ্ণুপুরের পটুয়াতে। এখানে স্থানীয় বিভিন্ন মন্দির থেকে ঠাকুর উৎসবের দিন একটি রাস মঞ্চে আনা হতো। সেই কারণে রাস মঞ্চটি অনেক বড়ো।
মেদিনীপুরের কিছু রাস মঞ্চে টেরাকোটার ভাস্কর্য দেখা যায়। এগড়ার কাছে কিছু রাস মঞ্চে ভাস্কর্য দেখা যায়।
বিশালাকার রাস মঞ্চ দেখা যায় বিষ্ণুপুরে। বিষ্ণুপুরের রাজারা তাদের মূল ধর্মীয় উৎসব রাসের জন্য বিশালাকার রাস মঞ্চ করতেন।
বসন্ত কালে বৈষ্ণবদের একটি বিশেষ ধর্মীয় অনুষ্ঠান হলো দোল যাত্রা। এই দিন রাধা কৃষ্ণকে মন্দিরের থেকে এনে বাইরে তৈরি করা মঞ্চে রাখা হয়। সেই কারণেই বাইরে সুসজ্জিত মঞ্চ করা হয়।
দোলমঞ্চ গুলো সাধারণত চৌকো সোজা খিলান যুক্ত হয়ে থাকে। চারটি উঁচু স্তম্ভের উপরে চারচালা বা পঞ্চরত্ন কখনো বা দালান স্থাপত্যের তৈরি করা হতো।
গুরাপের কাছে নন্দ দুলাল মন্দিরের দোল মঞ্চটি খুবই সুন্দর ভাস্কর্যের নিদর্শন। এছাড়া বাংলাদেশে রাজশাহীতে বহুতল দোলমঞ্চে আছে। পাবনায় একটি দোলমঞ্চ অনেকটা পিরামিডের ন্যায়।
ইমাম শাফি
আবু আবদিল্লাহ মুহাম্মাদ ইবন ইদরিছ আল-শাফিঈ () হলেন একজন ফিলিস্তিন-আরব মুসলমান তাত্ত্বিক, লেখক এবং পন্ডিত যিনি ইসলামের অন্যতম সেরা আইনবিদ হিসাবে পরিচিত। তাকে শায়েখ আল-ইসলাম হিসাবেও সম্বোধন করা হয় এবং তিনি ইসলামের প্রধান চারটি মাযহাবের একটি শাফি'ঈ মাযহাবের প্রবক্তা। তিনি ছিলেন ইমাম মালিক ইবনে আনাসের অন্যতম সেরা শিক্ষার্থী এবং তিনি নাজারাহ-এর গভর্নর হিসাবে দায়িত্ব পালন করেছিলেন।Helal M Abu Taher, Char Imam(Four Imams), Islamic Foundation, Dhaka,1980.
ফ্রাঙ্ক কিং
ফ্রাঙ্ক ম্যাকডোনাল্ড কিং (; জন্ম: ১৪ ডিসেম্বর, ১৯২৬ - মৃত্যু: ২৩ ডিসেম্বর, ১৯৯০) সেন্ট মাইকেলের ব্রাইটন এলাকার ডেলামেয়ার ল্যান্ডে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৬ সময়কালে ওয়েস্ট ইন্ডিজের পক্ষে ১৪ টেস্টে অংশ নিয়েছেন তিনি। ঘরোয়া প্রথম-শ্রেণীর ক্রিকেটে বার্বাডোস এবং ত্রিনিদাদ ও টোবাগোর প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ফ্রাঙ্ক কিং।
১৯৪৭-৪৮ মৌসুম থেকে ১৯৫৬-৫৭ মৌসুম পর্যন্ত বার্বাডোসের পক্ষে প্রথম-শ্রেণীর ক্রিকেটে অংশগ্রহণ করেন ফ্রাঙ্ক কিং। ব্যতিক্রম হিসেবে ১৯৫০-৫১ মৌসুমে ত্রিনিদাদের সদস্য থাকাবস্থায় দুই খেলায় বার্বাডোসের বিপক্ষে অংশ নিয়েছিলেন তিনি। ১৯৫১-৫২ মৌসুমে জ্যামাইকার বিপক্ষে নিজস্ব সেরা বোলিং পরিসংখ্যান ৫/৩৫ দাঁড় করান।
১৯৫০-এর দশকে উপর্যুপরি তিনটি টেস্ট সিরিজে ডানহাতি ফাস্ট বোলার হিসেবে বোলিং উদ্বোধন করেন। ১৯৫২-৫৩ মৌসুমে সফরকারী ভারতের বিপক্ষে তাঁর টেস্ট অভিষেক ঘটে। এ সিরিজে দূর্দান্ত ক্রীড়াশৈলীর উপস্থাপনা ঘটান ফ্রাঙ্ক কিং। সিরিজে ১৭ উইকেট দখল করে প্রতিশ্রুতিশীলতার পরিচয় দেন ও আল্ফ ভ্যালেন্টাইনের পর দ্বিতীয় সর্বোচ্চ উইকেট শিকারীতে পরিণত হন। উল্লেখযোগ্য দিক ছিল সিরিজের তৃতীয় টেস্টে ভারতের প্রথম ইনিংসে ৫/৭৪ লাভ করা। এছাড়াও, ভারতীয় উইকেট-রক্ষক ইব্রাহিম মাকা’র হাত ভেঙ্গে ফেলেন তিনি। তবে, তিনি এ ধারাবাহিকতা পরবর্তী সিরিজগুলোয় তুলে ধরতে ব্যর্থ হন। এ সফর সম্পর্কে উইজডেন মন্তব্য করে যে, এ ধরনের আশ্চর্য বলে খুব কমই সফলতা পেয়েছেন।
পরবর্তী মৌসুমে ইংল্যান্ডের বিপক্ষে তিন টেস্টের সিরিজে অংশ নিয়ে আট উইকেট দখল করেন তিনি। এবারও তাঁর বোলিংয়ের আগ্রাসনের শিকারে পরিণত হয় ইংরেজ দল ও বেশ কয়েকজন ব্যাটসম্যান আহত হন। তবে, পেশীর সঙ্কোচনের কবলে পড়েন তিনি। ১৯৫৪-৫৫ মৌসুমে অস্ট্রেলিয়ার বিপক্ষে চার টেস্টে অংশ নেন। তিনি মাত্র তিন উইকেট পেয়েছিলেন। প্রথম টেস্টের দ্বিতীয় ইনিংসে নিজস্ব ব্যক্তিগত সর্বোচ্চ ২১ রান তুলেন। এরফলে ওয়েস্ট ইন্ডিজ দল ইনিংস পরাজয় এড়াতে সক্ষম হয়েছিল।
১৯৫৫-৫৬ মৌসুমে একবারই বিদেশ সফরে যান। স্বাগতিক নিউজিল্যান্ডের বিপক্ষে আঘাতের কারণে তাঁর স্বাভাবিক ক্রীড়াশৈলী ব্যাহত হয়। প্রথম টেস্টে নয় ওভার বোলিংয়ের পর পেশীর সঙ্কোচনের ফলে মাঠের বাইরে চলে যান। তৃতীয় টেস্টে আবারও দলে ফিরে আসেন। এবারও আঘাতের কবলে পড়েন নবম ওভারের চতুর্থ বলের সময়। এ সফরেই টম ডিউডনি’র উত্থান দেখা যায় ও কিংকে এরপর আর ওয়েস্ট ইন্ডিজের পক্ষে খেলতে দেখা যায়নি।
১৯৫৭ সালে তাঁকে দলের বাইরে রেখে ওয়েস্ট ইন্ডিজ দল ইংল্যান্ড গমন করে। এর পরপরই কিং প্রথম-শ্রেণীর ক্রিকেটকে চিরতরে বিদায় জানান। ইংল্যান্ডে চলে যান তিনি ও সেখানকার লীগ ক্রিকেটে তাঁকে খেলতে দেখা যায়। বার্মিংহাম লীগে ওয়েস্ট ব্রোমউইচ ডার্টমাউথের পক্ষে খেলেন তিনি।
২৩ ডিসেম্বর, ১৯৯০ তারিখে ৬৪ বছর বয়সে স্টাফোর্ডশায়ারের ওয়ালসল এলাকার বেস্কটে তাঁর দেহাবসান ঘটে।
সাইয়্যাদা নাফিসাহ বিনত আল-হাসান
সাইয়্যাদা নাফিসাহ বিনত আল-হাসান হলেন একজন প্রখ্যাত মুসলিম বিদূষী নারী যিনি ইমাম শাফির শিক্ষক হিসাবে সমধিক পরিচিত। তিনি মিশরের কায়রোতে বসবাস করতেন।
নাফিসাহ হিজরি ১৪৫ সনের ১১ রবিউল আউয়াল তারিখ মক্কায় জন্মগ্রহণ করেন। তার পিতার নাম আল-হাসান আল-আনওয়ার, যিনি মদীনার গভর্নর ছিলেন। তিনি ছিলেন ইসলাম ধর্মের প্রবর্তক ও শেষনবী মুহাম্মদের কন্যা ফাতেমার বংশধর।
সাইয়্যাদা নাফিসাহ তার অর্থ-বিত্ত ধর্মীয় শিক্ষা ও সমাজের কল্যাণে ব্যয় করতেন; এমনকি তিনি ইমাম শাফিকেও শিক্ষার্জনের জন্য অর্থ সহায়তা করেছিলেন।
হিজরি ২০৮ সনের ১৫ রমজান তিনি কোরআন পাঠরত অবস্থায় মৃত্যুবরণ করেন।
তার নামে মিশরে একটি সমাধি এলাকার নামকরণ করা হয়েছে 'এল সায়িদা নাফিসা কবরস্থান' নামে।
মসাগ্রাম রেলওয়ে স্টেশন
মাসগ্রাম রেল স্টেশন কলকাতা শহরতলি রেলের হাওড়া-বর্ধমান কর্ড লাইনের একটি জংশন স্টেশন। মসাগ্রাম হল ভারতের পশ্চিমবঙ্গ রাজ্যের পূর্ব বর্ধমান জেলার একটি শহর। এটি মাসগ্রাম এবং পার্শ্ববর্তী গ্রামগুলিতে রেল পরিসেবা প্রদান করে। বাঁকুড়া-মসাগ্রাম লাইন ও হাওড়া-বর্ধমান কর্ড লাইন মাসগ্রাম স্টেশন কে একটি জংশন স্টেশনে পরিনত করে। রেল স্টেশনটির কাছাকাছি দামদর নদ প্রবাহীত হয়েছে।
হাওড়া-বর্ধমান কর্ড লাইন, হাওড়া-বর্ধমান মেন লাইনের তুলনায় কম দূরত্বে হাওড়ার সঙ্গে বর্ধমানের সংযোগ ঘটায়। লাইনটি ১৯১৭ সালে নির্মিত হয়েছিল।
হাওড়া-বর্ধমানের কর্ড লাইন ১৯৬৪-৬৬ সালে বিদ্যুতায়িত হয়।
প্রায় ৩,০০০ যাত্রী প্রতিদিন মাসগ্রাম রেলওয়ে স্টেশন ব্যবহার করে।
১১৭ কিলোমিটার দীর্ঘ (৭৩ মাইল) বাঁকুড়া-মাসগ্রাম লাইন মাসগ্রামের কাছে হাওড়া-বর্ধমান কর্ড লাইনের সাথে সংযুক্ত হয়েছে। দামোদর নদের উপর ৫১০ মিটার দীর্ঘ (১,৬৭০ ফুট) রেল সেতু নির্মিত হয়েছে এবং শেষ সেক্টরে কাজ করে, মথনাসীপুর-মাসগ্রাম নতুন লাইন প্রকল্প ১৬ এপ্রিল ২০১৩ উদ্বোধন করা হয়।
১১ রবিউল আউয়াল
১১ রবিউল আউয়াল () ইসলামি বর্ষপঞ্জির তৃতীয় মাস রবিউল আউয়ালের একাদশতম দিন এবং হিজরী বছরের ৭১তম দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
সেন্ট জেভিয়ার’স বিশ্ববিদ্যালয়, কলকাতা
সেন্ট জেভিয়ার’স বিশ্ববিদ্যালয়, কলকাতা (ইংরেজি: St. Xavier's University, Kolkata) হল ভারতের পশ্চিমবঙ্গ রাজ্যের রাজধানী কলকাতার নিউ টাউন উপনগরীতে অবস্থিত একটি বেসরকারি জেসুইট বিশ্ববিদ্যালয়। ২০১৭ সালে এই বিশ্ববিদ্যালয়টি প্রতিষ্ঠিত হয়।
২০১১ সালে ফেলিক্স রাজের সভাপতিত্বে কলকাতার সেন্ট জেভিয়ার’স কলেজ প্রাক্তনী সংসদ একটি দশবার্ষিকী পরিকল্পনা গ্রহণ করে। এই পরিকল্পনার অঙ্গ হিসেবে সেন্ট জেভিয়ার’স বিশ্ববিদ্যালয় প্রতিষ্ঠার সিদ্ধান্ত গৃহীত হয়। ২০১২ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় সেন্ট জেভিয়ার’স কলেজকে বিশ্ববিদ্যালয়ে রূপান্তরিত করার পরিকল্পনাটি অনুমোদন করেন। ২০১৩ সালে সরকারের থেকে জমি কিনে বিশ্ববিদ্যালয়ের ভিত্তিপ্রস্তর স্থাপন করা হয়। ২০১৬ সালে পশ্চিমবঙ্গ বিধানসভায় "সেন্ট জেভিয়ার’স বিশ্ববিদ্যালয়, কলকাতা আইন" পাস হয়। এই আইনে বলা হয়, পশ্চিমবঙ্গের জেসুইট কলেজগুলি এই বিশ্ববিদ্যালয়ের অধিভুক্ত হতে পারবে এবং জেসুইট প্রভিন্সিয়ালের সভাপতিত্বে সেন্ট জেভিয়ার’স কলেজ কলকাতা এডুকেশনাল ট্রাস্ট হবে এই বিশ্ববিদ্যালয়ের মালিক। এছাড়া ৩৬ সদস্যের একটি গভর্নিং বডি, একজিকিউটিভ কাউন্সিল, ১৩ সদস্যের একটি একজিকিউটিভ কাউন্সিল, অ্যাকাডেমিক কাউন্সিল, ফ্যাকাল্টি কাউন্সিল, বোর্ড অফ স্টাডিজ ও ফাইনান্স কমিটি গঠিত হয়।
২০১৭ সালের ৮ ফেব্রুয়ারি উক্ত আইন মোতাবেক সেন্ট জেভিয়ার’স বিশ্ববিদ্যালয় প্রতিষ্ঠিত হয়। সেই মাসেই ফেলিক্স রাজ বিশ্ববিদ্যালয় পরিচালনার দায়িত্ব গ্রহণ করেন।
মূল বিশ্ববিদ্যালয় ভবনটি ছয়তলা। এই ভবনে একাধিক গ্যালারি ও অ্যাম্ফিথিয়েটারের ধাঁচে নির্মিত কয়েকটি শ্রেণীকক্ষ আছে। মূল ভবনের কাছেই বৃহদায়তন একটি জেসুইট আবাসও নির্মিত হয়েছে। সেন্ট জেভিয়ার’স কলেজটি অবশ্য বিশ্ববিদ্যালয় প্রতিষ্ঠার পরও কিছুকাল কলকাতা বিশ্ববিদ্যালয় কর্তৃক অনুমোদিত কলেজ হিসেবে গণ্য হবে।
আ নাইট আউট (১৯১৫-এর চলচ্চিত্র)
আ নাইট আউট (ইংরেজি: A Night Out) হল চার্লি চ্যাপলিন পরিচালিত ১৯১৫ সালের মার্কিন নির্বাক হাস্যরসাত্মক চলচ্চিত্র। এসানে ফিল্ম কোম্পানি ক্যালিফোর্নিয়ার নাইলসে স্টুডিওতে আসার পর এটি চার্লি চ্যাপলিনের প্রথম চলচ্চিত্র। এসানে স্টুডিওর অধীনে চ্যাপলিনের প্রথম চলচ্চিত্র "হিজ নিউ জব", যা এসানের শিকাগো স্টুডিওতে চিত্রায়িত হয়েছিল। এতে চ্যাপলিনের সাথে প্রধান নারী চরিত্রে অভিনয় করেন এডনা পারভায়েন্স। এটি পারভায়েন্সের প্রথম চলচ্চিত্র। চ্যাপলিন যখন তার চলচ্চিত্রের জন্য প্রধান নারী ভূমিকায় অভিনয়ের জন্য কাউকে খুঁজছিলেন, তিনি তাকে নিউ ইয়র্ককে খুঁজে পান।
চার্লি ও বেন এক মদের দোকান থেকে বের হয়ে একটি রেস্তোরাঁয় যায়। সেখানে মদ্যপ এই দুজন এক ফ্রেঞ্চ ড্যান্ডি ও তার বান্ধবীর সাথে ঝগড়া করে। প্রধান খাদ্য পরিবেশক প্রথমে বেনকে ও পরে চার্লিকে রেস্তোরাঁ থেকে বের করে দেয়। তারা অন্য একটি মদের দোকানে যায় এবং পরে তাদের হোটেলের দিকে রওনা দেয়। তারা দুজনেই সেখানকার এক সুন্দরী মহিলার প্রতি আগ্রহী হয়ে ওঠে। চার্লি যখন দরজার ফুটো দিয়ে তাকে দেখছিল, এক বেলবয় তাকে বাধা দেয় এবং জানায় মহিলাটি রেস্তোরাঁর প্রধান খাদ্য পরিবেশকের স্ত্রী। সে দ্রুত সেই হোটেল ছেড়ে অন্য হোটলে গিয়ে ওঠে। ইতোমধ্যে খাদ্য পরিবেশক ও তার স্ত্রী হোটেলের সেবা অসন্তুষ্ট হয়ে অন্য হোটেলে যাওয়ার সিদ্ধান্ত নেয়। দুর্ভাগ্যক্রমে তারা চার্লি যে হোটেলে ওঠে সেই হোটলেই ওঠে। মহিলাটির কুকুর চার্লির ঘরে চলে গেলে সে কুকুরের পিছু পিছু চার্লির ঘরে প্রবেশ করে। তার স্বামী এসে তার স্ত্রীকে চার্লির ঘরে খুঁজে পায়।চ্যাপলিন প্রথমে এসানের শিকাগো স্টুডিওতে "হিজ নিউ জব" ছবি নির্মাণ করেন। কিন্তু এই শহরে কাজ করা তার জন্য কষ্টকর ছিল, তাই তিনি এসানের ক্যালিফোর্নিয়ার নাইলস স্টুডিওতে আসার অনুরোধ করেন। তার অনুরোধে সম্মত হয়ে এসানের প্রধান তাকে নাইলস স্টুডিওতে কাজ করার অনুমতি দেয়। "আ নাইট আউট" নাইলস স্টুডিও থেকে চ্যাপলিন নির্মিত প্রথম চলচ্চিত্র।
হিজ নিউ জব
হিজ নিউ জব (ইংরেজি: His New Job; বাংলা: তার নতুন চাকরি) হল চার্লি চ্যাপলিন পরিচালিত ১৯১৫ সালের মার্কিন হাস্যরসাত্মক নির্বাক চলচ্চিত্র। চলচ্চিত্রের নামটি দিয়ে এটাও বুঝানো হচ্ছে যে কিস্টোন স্টুডিওজ ত্যাগ করার পর এসানে স্টুডিওজের হয়ে চ্যাপলিনের প্রথম চলচ্চিত্র। এটি এসানের শিকাগো স্টুডিওতে নির্মিত চ্যাপলিনের একমাত্র চলচ্চিত্র। তিনি শিকাগো স্টুডিওর পরিবেশ পছন্দ করেন নি এবং পরে তিনি ক্যালিফোর্নিয়ার স্টুডিওতে চলে যান। ছবিটি যৌথভাবে রচনা করেন চ্যাপলিন ও লুভেলা পারসন্স।
চলচ্চিত্রের একজন অভিনেতা না আসায় অতিরিক্ত শিল্পী চার্লি তার স্থলে অভিনয়ের সুযোগ পান। স্টুডিও প্রধানের কক্ষের বাইরে অনেকটা সময় অপেক্ষার পর তিনি তার সাথে আলোচনা সাপেক্ষের অভিনয়ের অনুমতি পান। অভিনয় করতে গিয়ে তিনি পুরো কাজ নষ্ট করেন এবং দুর্ঘটনা বশত চলচ্চিত্রের সেটও ধ্বংস করে ফেলেন।চলচ্চিত্রটি ১৯১৫ সালের জানুয়ারি মাসের প্রচণ্ড শীতের মধ্যে এসানের শিকাগো স্টুডিওতে চিত্রায়িত হয়। চ্যাপলিন এই শহরের আবহাওয়া কারণে আপত্তি জানান এবং তার কলাকুশলীদের নিয়ে এসানের দক্ষিণ ক্যালিফোর্নিয়ায় চলে যান।
চলচ্চিত্রটির একটি মুদ্রণ জর্জ ইস্টম্যান হাউজে সংরক্ষিত রয়েছে এবং বর্তমানে তা পাবলিক ডোমেইনেও পাওয়া যাচ্ছে।
জালালাবাদ ইউনিয়ন, কক্সবাজার সদর
জালালাবাদ বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।
জালালাবাদ ইউনিয়নের আয়তন ৩৮১৩ একর (১৫.৪৩ বর্গ কিলোমিটার)।
২০১১ সালের পরিসংখ্যান অনুযায়ী জালালাবাদ ইউনিয়নের লোকসংখ্যা ২১,০০৫ জন। এর মধ্যে পুরুষ ১১,৪৫৯ জন এবং মহিলা ৯,৫৪৬ জন।
কক্সবাজার সদর উপজেলার উত্তরাংশে জালালাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৯ কিলোমিটার। এ ইউনিয়নের উত্তরে ইসলামাবাদ ইউনিয়ন, পশ্চিমে পোকখালী ইউনিয়ন, দক্ষিণে চৌফলদণ্ডী ইউনিয়ন এবং পূর্বে ঈদগাঁও ইউনিয়ন অবস্থিত।
বৃহত্তর ঈদগাঁও ইউনিয়ন ভেঙ্গে ১৯৯০ সালে ইসলামাবাদ ইউনিয়ন ও জালালাবাদ ইউনিয়ন গঠন করা হয়।
জালালাবাদ ইউনিয়ন কক্সবাজার সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ।
ওয়ার্ডভিত্তিক এ ইউনিয়নের গ্রামগুলো হল:
জালালাবাদ ইউনিয়নের স্বাক্ষরতার হার ৪৪.৭৩%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
জালালাবাদ ইউনিয়নে যোগাযোগের প্রধান সড়ক হল কক্সবাজার-জালালাবাদ সড়ক এবং ঈদগাঁও-জালালাবাদ সড়ক। প্রধান যোগাযোগ মাধ্যম সিএনজি চালিত অটোরিক্সা।
জালালাবাদ ইউনিয়নের উত্তর প্রান্ত দিয়ে প্রবাহিত হচ্ছে ঈদগাঁও নদী।
বেগুনিয়া (বাংলার মন্দির স্থাপত্য)
বরাকরে দামোদর নদের প্রায় কোল ঘেঁষে চারটি মন্দির একত্রে বেগুনিয়া নামে পরিচিত। সুপ্রাচীন-ঐতিহাসিক, নান্দনিক এবং অপরিসীম প্রত্নতাত্বিক মূল্যের নিদর্শন এই মন্দিরগুলি। আগে মোট ৫টি মন্দির ছিল। বর্তমানে চারটি অপূর্ব সুন্দর পাথরের দেউল অবশিষ্ট, এদের একত্রে সিদ্ধেশ্বর মন্দির বলা হয়। তৃতীয় মন্দিরটি পশ্চিমমুখী, বাকিগুলো সব পূর্বমুখী। চতুর্থ মন্দিরটি বাংলার সর্বপ্রাচীন দেউল স্থাপত্য।
বেগুনিয়া নামটি একটু অদ্ভুত। এই মন্দিরগুলির শিখরের আকৃতির সঙ্গে অনেকাংশে আধকাটা বেগুনের সাদৃশ্য আছে বলে এই জায়গার নাম বেগুনিয়ার মন্দির।
বাংলার প্রাচীনতম পাথরের দেউল সামনের দিক থেকে শেষ বা চতুর্থ এবং ক্ষুদ্রতম মন্দিরটি।
J. D. Beglar সাহেব পঞ্চম মন্দিরের ধ্বংসাবশেষের বিবরণ দিয়েছেন, এখন সেই পঞ্চম মন্দিরের চিহ্ন মাত্র নেই। এছাড়াও অপূরণীয় ক্ষতি হয়ে গেছে সামনের বাঁ দিকের মন্দির গাত্রের শিলালিপিটি।
বিনয় ঘোষের লেখা থেকে জানা যায় যে ১৩৮২ শকাব্দে (বা ৭৮ যোগ করে ১৪৬০ খ্রিস্টাব্দে) ফাল্গুন মাসের শুক্লপক্ষে অষ্টমী তিথিতে জনৈক রাজা হরিশ্চন্দ্রের স্ত্রী হরিপ্রিয়া তাঁদের ইস্টদেবতা শিবের উদ্দেশ্যে এই মন্দির নির্মাণ করেন। তৃতীয় মন্দিরের শিলালিপি অনুসারে ১৪৬৮ শকাব্দে (১৫৪৬ খ্রিস্টাব্দে) জনৈক ব্রাহ্মণ নন্দ এবং তাঁর স্ত্রী এই মন্দিরটি সংস্কার করেছেন। অর্থাৎ মন্দিরটি আরো আগে নির্মিত।
প্রথম মন্দিরে তিনটি শিবলিঙ্গ ও কালী মূর্তি, দ্বিতীয় টিতে তিনটি শিবলিঙ্গ ও গনেশ মূর্তি, তৃতীয় মন্দিরটিতে পাঁচটি শিবলিঙ্গ ও একটি পাথরের মাছ দেখা যায়। মাছ বা মীন সম্ভবত নারী শক্তির প্রতীক। J.D.Beglar সাহেব লিখেছেন- 
চতুর্থ মন্দিরের আরাধ্য দেবতা সিদ্ধেশ্বর শিবের নামেই এই মন্দিররাজির নাম সিদ্ধেশ্বর মন্দির।এই ছোট মন্দিরটি বাংলার সর্বপ্রথম দেউল এবং সম্ভবত অষ্টম শতকে নির্মিত।
পাথরের তৈরি দেউল মন্দির পশ্চিমবঙ্গে বিরল। অলংকরণ, আকার, নান্দনিকতা দিয়ে বিচার করলে একমাত্র পুরুলিয়ার বান্দার দেউল এর সঙ্গেই বেগুনিয়ার মন্দিরের তুলনা করা যায়।
চতুর্থ মন্দিরটি রেখা বা শিখর দেউলের সর্ব প্রাচীন উদাহরণ। নিচু ভিতের ওপর উঁচু গর্ভগৃহ। গোড়া থেকেই শিখরের ক্রমবক্র রেখা উপরে উঠে গেছে। শিখরের পগ রেখাগুলি যেন অসংখ্য লোহার পাতের মতন মন্দিরকে বেষ্টন করে আছে। শিখরের উপর একটি বৃহৎ আমলক শিলা(গোল চাকতির মতন খাঁজ কাটা)।
স্থাপত্যের দিক দিয়ে এই মন্দিরটি ভুবনেশ্বর এর পরশুরামেস্বর মন্দিরের সমকালীন, অর্থাৎ অষ্টম শতকে তৈরি। পরশুরামেস্বর মন্দিরে বিমানের সঙ্গে যুক্ত আছে জগমোহন, যা এই মন্দিরে নেই। এছাড়া ওড়িশার রেখা দেউল এর মন্দির গুলির আমলক গুলি উত্তল, কিন্তু বরাকর মন্দিরের আমলক গুলি অবতল।
প্রতিটি মন্দির গাত্রে অসম্ভব সুন্দর পাথরের মূর্তি- যেমন উড়ন্ত সিংহ, মকর, রাক্ষসের মতন কীর্তিমুখ (যা শিব মন্দিরের বিশেষত্ব।স্কন্ধ পূরণে বলা হয়েছে, শিবের আদেশে জলন্ধর রাক্ষস নিজের শরীরকে নিজে গিলে ফেললে, শিব তার নাম নাম দেন- কীর্তিমুখ বা face of glory। এছাড়াও বিভিন্ন দেবদেবী, অনন্তসজ্জায় বিষ্ণু, অসংখ্য মৎসকন্যা আছে মন্দির জুড়ে।
ওড়িশা রেখা বা শিখর রীতিতে তৈরি এই অপূর্ব সুন্দর দেউল গুলি কালের করাল গ্রাস জয় করে এখনো টিঁকে আছে। এ আমাদের পরম সৌভাগ্য। কিন্তু বাঙালি জাতির চরম ঔদাসীন্য, ঠুঁটো জগন্নাথ কতৃপক্ষ, স্থানীয় অতি উৎসাহী ভক্তদের তান্ডবে কতদিন আর টিঁকবে তা নিয়ে অনিশ্চয়তা আছে। ASI সংরক্ষিত স্থান হলেও, সারাদিন ধরে ভক্তদের ফুল, বেলপাতা, সিঁদুর লেপা এবং ঘড়া ঘড়া জল শিবলিঙ্গের ওপর ঢালা, এত ধর্মের আতিশয্যে, একটি মন্দির বহু আগেই ধ্বংস হয়ে গেছে।
দি এইডেড হাই স্কুল
দি এইডেড হাই স্কুল হচ্ছে বাংলাদেশের সিলেট অঞ্চলের একটি প্রাচীন মাধ্যমিক বিদ্যালয়। এটি ১৯২৮ সালে প্রতিষ্ঠিত হয়। অর্থনীতিবিদ সাইফুর রহমান এই প্রতিষ্ঠানের একজন উল্লেখযোগ্য শিক্ষার্থী ছিলেন। এই বিদ্যাপীঠটি সিলেটের কেন্দ্রস্থল জিন্দাবাজারের তাঁতিপাড়ায় অবস্থিত।
মেডিসন হু
মেডিসন হু (জন্ম ) একজন মার্কিন অভিনেত্রী। তিনি মার্কিন শিশুতোষ টেলিভিশন চ্যানেল ডিজনি চ্যানেল এ প্রচারিত হাস্যরসমূলক ধারাবাহিক "বিজার্ডভার্ক" এ "ফ্রেঙ্কি" নামক পার্শ-মূল চরিত্রে, এবং আরেকটি ডিজনি চ্যানেল ধারাবাহিক "বেস্ট ফ্রেন্ডস হয়েনএভার" এ মার্সি হিসেবে তার আগের পুনরাবৃত্ত চরিত্রে অভিনয় করার জন্য পরিচিতি লাভ করেন।
২০১৭ রংপুর দাঙ্গা
২০১৭ রংপুর দাঙ্গা হল বাংলাদেশের রংপুর বিভাগের রংপুর সদর উপজেলায় ২০১৭ সালে ঘটে যাওয়া একটি দাঙ্গা বা হামলার ঘটনা। এই হামলার লক্ষ্য ছিল হিন্দু ধর্মের মানুষ। সদর উপজেলার পাগলাপীর এলাকায় এ সংঘর্ষের একপর্যায়ে কমপক্ষে পাঁচটি হিন্দু বাড়িতে অগ্নিসংযোগ ও ১০টি বাড়ি ভাংচুর করা হয়। ফেসবুকে ধর্ম অবমাননার অভিযোগ তুলে বিক্ষোভ করার সময় রংপুরে পুলিশের সঙ্গে সংঘর্ষে একজন নিহত হয়েছেন। এসময় আহত হয়েছেন অন্তত ১৫ জন।
ধর্মীয় অবমাননার অভিযোগ থেকে এই দাঙ্গা শুরু হয়। স্থানীয়রা জানায়, পাগলাপীর সলেয়াসা এলাকার বাসিন্দা টিটু রায় নামের এক তরুণ ফেসবুকে ধর্ম অবমাননা করে পোস্ট দেয় বলে অভিযোগ ওঠে। ওই তরুণের শাস্তির দাবিতে শুক্রবার জুমার নামাজের পর সলেয়াসা বাজার এলাকায় বিক্ষোভ সমাবেশ ডাকা হয়।
ফেসবুকে ধর্ম অবমাননা করে পোস্ট করার ঘটনাকে কেন্দ্র করে ১০ নভেম্বর শুক্রবার বেলা সাড়ে ৩টায় বিক্ষোভের ডাক দেওয়া হলে পরিস্থিতি মোকাবেলায় ওই এলাকায় ৩টার মধ্যেই পুলিশ মোতায়েন করা হয়। দুপুর ২টার দিকে খলেয়া ইউনিয়নের শলেয়াশাহ ও বালাবাড়ি গ্রাম এবং পাশের মমিনপুর গ্রামসহ বিভিন্ন মসজিদ-মাদ্রাসাসহ বিভিন্ন এলাকা থেকে জুমার নামাজের পর দলে দলে লোকজন লাঠিসোটা নিয়ে বিক্ষোভ শুরু করে। সময় বাড়ার সঙ্গে সঙ্গে ৮ থেকে ১০ হাজার লোকের সমাগম হয়। রংপুর-দিনাজপুর মহাসড়ক অবরোধ করে বিক্ষোভকারীরা টিুট রায়ের বাড়ির দিকে যেতে চাইলে পুলিশ তাদের বাধা দেয়। কয়েকশ' মানুষ সেখানে সমবেত হয়ে রংপুর-দিনাজপুর মহাসড়ক অবরোধ করে বিক্ষোভ শুরু করেন। এ সময় ওই সড়কের দু'পাশে শত শত যানবাহন আটকা পড়ে।
খবর পেয়ে পুলিশ সেখানে গিয়ে বিক্ষোভকারীদের রাস্তা ছেড়ে দেওয়ার আহ্বান জানায়। এ নিয়ে পুলিশের সঙ্গে তাদের কথা কাটাকাটি, ধাওয়া-পাল্টা ধাওয়া ও সংঘর্ষ বাধে। পরিস্থিতি নিয়ন্ত্রণে পুলিশ ৫০ রাউন্ড টিয়ার গ্যাসের শেল ও রাবার বুলেট নিক্ষেপ করে। এসময় পুলিশসহ আহত হয় অন্তত ১৫ জন। তাদের মধ্যে হাবিব মিয়া, মাহবুব মিয়া, আলীম মিয়া, নাজির হোসেন, আলিম ও জামিলকে রংপুর মেডিকেল কলেজ হাসপাতালে ভর্তি করা হয়। আহত পুলিশ সদস্যদের মধ্যে তিনজনের হলেন এসআই সেলিম মিয়া, কনস্টেবল নাসির হোসেন ও রফিকুল ইসলাম।
প্রত্যক্ষদর্শীরা জানায়, পুলিশের সঙ্গে সংঘর্ষের একপর্যায়ে বিক্ষোভকারীরা সলেয়াসা বাজার ব্রাহ্মপাড়া এলাকায় হিন্দু বাড়িতে আগুন দেয় ও ১০টি বাড়িতে ভাংচুর চালায়।
নো-উইন সিচুয়েশন
নো-উইন সিচুয়েশন (no-win situation) কে “lose-lose situation” নামেও অভিহিত করা হয়। এটা হচ্ছে এমন একটা পরিস্থিতি; যেখানে একজন পছন্দকারীর কাছে এমন কোনো পছন্দ থাকে না; যার ফলে সে লাভবান হতে পারে। উদাহরণস্বরুপ: বিচারে সাজাপ্রাপ্ত আসামীকে; জল্লাদের বাছাই করার সুযোগ দেওয়াকে বিবেচনা করা যেতে পারে। জল্লাদ যখন আসামীকে প্রশ্ন করে, সে কিভাবে মরতে চায়? ফাসিকাষ্ঠে ঝুলে, গুলি খেয়ে না বিষক্রিয়ায়। এক্ষেত্রে যে অপশনই আসামী বাছাই করুক না কেন তা তাকে নিশ্চিত মৃত্যুর দিকে নিয়ে যাবে। এই মৃত্যু থেকে বাচার কোনো সুযোগ তার নেই। অথচ তাকে যে কোন একটা অপশন বাছাইয়ের সুযোগ দেওয়া হচ্ছে। মৃত্যুদণ্ডপ্রাপ্ত আসামীটি এক্ষেত্রে যে পরিস্থিতির সম্মুখীন হলো; এটাই no-win situation পরিস্থিতি। এর চেয়ে কম কঠোর পরিস্থিতিকেও নো-উইন সিচুয়েশনের সাথে তুলনা করা যায়। যেমন: কাওকে দুপুরে কোন খাবার গ্রহণ করবে, এরকম একটা প্রশ্ন করা হল, এবং তার সামনে অপশন রাখা হলো, শুকর দ্বারা প্রস্তুতকৃত স্যান্ডউইচ বা রোস্ট বিফ বা গরুর মাংস দ্বারা প্রস্তুতকৃত স্যান্ডউইচ এর মধ্য থেকে খাবার বেছে নিতে। কিন্তু সে যদি নিরামিষাষী হয় বা তার এধরনের খাদ্যে ফুড এলার্জী থাকে; তাহলে তার সামনে যে পরিস্থিতির উদয় ঘটল; এটাও এক প্রকার নো-উইন সিচুয়েশন।
ডাক টাকা
ডাক টাকা বাংলাদেশ ডাক বিভাগের মোবাইল ব্যাংকিং ব্যবস্থা বা একটি সেবা। এটি বাংলাদেশ সরকারের ৮০০০+ (আট হাজারের বেশি) ডাকঘরের মাধ্যমে ৩ কোটি আনব্যাংকড (যাদের ব্যাংক হিসাব নেই) মানুষকে ব্যাংকিং সুবিধা দেবার একটি উদ্যোগ। বর্তমান সরকারের তথ্য ও যোগাযোগ প্রযুক্তি বিষয়ক উপদেষ্টা সজীব ওয়াজেদ জয় ১১ ডিসেম্বর ২০১৭ সেবাটি উদ্বোধন করেন।
ডাক টাকা মূলত একটি ডিজিটাল টাকার ঝুলি (ম্যানিব্যগ/ওয়ালেট)। এই ডাক টাকা ব্যাংকিংয়ের দ্বারা সাধারণ মানুষের ঘরে বসে মোবাইল ও অ্যাপের মাধ্যমে টাকা লেনদেন করা সম্ভব। গ্রাম উন্নয়নের লক্ষ্যে দেশের প্রতিটি ডাকঘরে ব্যাংকিং পদ্ধতি চালু করার পদক্ষেপ নেওয়া হয়েছে, এর মাধ্যমে গ্রামের মানুষেরা সহজ, দ্রুত ও বৈধ পথে টাকা সংগ্রহ এবং লেনদেন করতে পারবেন। সফটওয়্যার প্রতিষ্ঠান "ডি-মানি" এর সহায়তায় এবং ডাকবিভাগের পোস্টাল ক্যাশ কার্ডের মাধ্যমে ক্যাশ ইন ও ক্যাশ আউট করার যাবে। 
ডাকঘরে মোবাইল নম্বরের মাধ্যমে ২ (দুই) টাকা দিয়ে প্রথমে একটি হিসাব(একাউন্ট) খুলতে হবে। ডাকঘরের পোস্টাল ক্যাশ কার্ড দিয়ে মোবাইলের সেই হিসাবে (একাউন্ট) টাকা রিচার্জ বা অ্যাকাউন্টে টাকা জমা করতে হবে। এরপর প্রয়োজনে কেনাকাটা করে দাম মেটানোর সময় এনএফসি (নিয়ার ফিল্ড কমিউনিকেশন) ব্যবহার করে বা কিউআর (কুইক রেসপন্স) কোডের ওপর মোবাইল ফোনটি ধরলেই পেমেন্ট করা হয়ে যাবে। মোবাইল ফোনটিই তখন হয়ে যাবে ডিজিটাল ওয়ালেট। আর ওয়ালেটের মধ্যে যে টাকা থাকবে সেই টাকাই হলো "ডাক টাকা"।
ডাক টাকা মূলত একটি ডিজিটাল ওয়ালেট। ডিজিটাল ও সহজ পদ্ধতিতে আর্থিক লেনদেন এবং এক মোবাইল ইন্টারনেটের মাধ্যমেই যেন সব কিছু পাওয়া যায় এটাই এই ওয়ালেটটির লক্ষ্য। ডাক টাকা এর ম্যধমে কার্ড বা অ্যাপ ব্যবহার করে কেনাকাটারও সুযোগ রয়েছে একই সাথে ব্যবহারকারীরা অন্যান্য আর্থিক প্রতিষ্ঠানের সাথে লেনদেন করতে পারবেন।
ঋণ সালিশি বোর্ড
ঋণ সালিশি বোর্ড হলো একটি সরকারি আইনি সংস্থা, যেটি ব্রিটিশ শাসনাধীন ভারতের বাংলা প্রদেশে গঠন করা হয় অসহায় ও ঋণগ্রস্থ কৃষককে সহায়তা এবং আর্থিক সুবিধা দেয়ার মাধ্যমে নিজেদের জমির দখল নিয়ন্ত্রণে রাখার জন্য।
পূর্ব বাংলার ভূমিহীন ও নির্যাতিত কৃষককুল ১৯২৮ সালের শেষ দিকে বিশ্বব্যপী চলমান ‘মহামন্দা’ দ্বারা আক্রান্ত হওয়ায় কৃষিপণ্যের মূল্য কমে যাওয়ায় সুদী-কারবারের জালে জর্জড়িত হয়ে পড়ে অর্থলগ্নিকারকদের নিপীড়নে চরমভাবে পর্যুদস্ত হতে থাকে। ফলে লগ্নিকারকরা ঋণগ্রস্তদের জমিজমা ছিনিয়ে নিতে থাকায় অসহায় কৃষকরা তাদের শেষ সম্বল ভিটে-মাটি-জমিটুকু হারিয়ে নিঃস্ব হতে থাকে। এর প্রেক্ষিতে ১৯৩৫ সালে ‘ঋণ সালিশি বোর্ড’ গঠনের জন্য সুপারিশ করা হয় এবং পরবর্তীতে ১৯৩৬ সালের বেঙ্গল এগ্রিকালচারাল ডেটরস অ্যাক্ট (১৯৩৬-এর বেঙ্গল অ্যাক্ট ৭)-এর অধীনে সারা বাংলায় প্রায় ১১ হাজার ঋণ সালিশি বোর্ড স্থাপন করা হয়।
এই আইনের ফলে কৃষকরা সুদখোর মহাজনের কবল থেকে রক্ষা পাওয়ার সাথে সাথে তাদের হারানো সম্পত্তি ও কৃষি জমি পুনরুদ্ধার করতে সক্ষম হয়; এমনকি ৪০ বছর পূর্বে সুদের দায়-দেনার কারনে লগ্নীকারী কর্তৃক দখল করে নেয়া জমিও ফেরত পায় সাধারণ কৃষক। এই আইন প্রণয়নের ফলে জমিদারগণ তাদের প্রজাদেরকে দেয়া ঋণ এবং অন্যান্য দেনা মাফ করে দিতে বাধ্য হোন এবং ফলে তারা কিছুটা আর্থিক ক্ষতির সম্মুত্থিন হন।
এম. নাসের রহমান
এম. নাসের রহমান বাংলাদেশের একজন রাজনীতিবিদ এবং মৌলভীবাজার-৩ আসনের একজন সাবেক সংসদ সদস্য।
নাসির রহমানের বাবা সাইফুর রহমান, বাংলাদেশের সাবেক সংসদ সদস্য ও অর্থমন্ত্রী ছিলেন। তিনি রেজিনা রহমানকে বিয়ে করেছেন।
নাসির রহমান মৌলভীবাজার-৩ আসনে ২০০১ সালে উপ-নির্বাচনে সংসদ সদস্য হিসেবে নির্বাচিত হন। তিনি সাইফুর রহমান ফাউন্ডেশনের সভাপতি।
উল্টোঠুঁটি
উল্টোঠুঁটি ("পাকরা উল্টোঠুঁটি" - "Recurvirostra avosetta") এক ধরনের বৃহদায়তনের কালো ও সাদা বর্ণমিশ্রিত পানিকাটা পাখি।
হবিগঞ্জ জালাল স্টেডিয়াম
হবিগঞ্জ জালাল স্টেডিয়াম বাংলাদেশের হবিগঞ্জ জেলার "হবিগঞ্জ নার্সিং ইন্সটিটিউটের" পার্শ্বে অবস্থিত একটি স্টেডিয়াম।
মান্না অভিনীত চলচ্চিত্রের তালিকা
"মূল নিবন্ধ: মান্না"মান্না (জন্মঃ ১৯৬৪, কালিহাতি, টাঙ্গাইল - ফেব্রুয়ারি ১৭, ২০০৮, ঢাকা ), যিনি এস এম আসলাম তালুকদার নামেই অধিক পরিচিত, বাংলাদেশের একজন জনপ্রিয় চলচ্চিত্র অভিনেতা ও চলচ্চিত্র প্রযোজক ছিলেন। তিনি ২০০ এর বেশি চলচ্চিত্রে অভিনয় করেছেন ও ২০০৬ সালে সেরা অভিনেতা হিসেবে জাতীয় চলচ্চিত্র পুরষ্কার লাভ করেন।
হাতেম আলী জমাদ্দার
খান সাহেব হাতেম আলী জমাদ্দার (১৮৭৭ - ৮ মার্চ ১৯৮২) হলেন বাংলাদেশের একজন প্রখ্যাত রাজনীতিবিদ ও সমাজ সেবক।
১৮৭৭ সালে তিনি তত্কালীন ব্রিটিশ ভারতের বরিশালের পিরোজপুর জেলার মঠবাড়িয়ার মিঠাখালী গ্রামে জন্মগ্রহণ করেন।
তিনি বঙ্গীয় আইন পরিষদের সদস্য (এমএলএ) ছিলেন।
হাতেম আলী ছিলেন মঠবাড়িয়া কেন্দ্রীয় সমবায় ব্যাংকের প্রতিষ্ঠাতা। তিনি ১৯৬৮ সালে মঠবাড়িয়া এলাকায় নারী শিক্ষা বিস্তারের উদ্দেশ্যে হাতেম আলী বালিকা মাধ্যমিক বিদ্যালয় প্রতিষ্ঠা করেন।
জনসেবায় অসাধারণ অবদানের জন্য তত্কালীন ব্রিটিশ সরকার ১৯৩৪ সালে তাকে খান বাহাদুর উপাধীতে ভূষিত করেন।
সাইফুর রহমান স্টেডিয়াম
মৌলভীবাজার স্টেডিয়াম, বা সাইফুর রহমান স্টেডিয়াম নামেও পরিচিত, হচ্ছে বাংলাদেশের মৌলভীবাজারে অবস্থিত একটি বহুক্রীড়া স্টেডিয়াম। বর্তমানে এখানে ক্রিকেট এবং ফুটবল ম্যাচ বেশি খেলা হয়ে থাকে। এই স্টেডিয়ামে ১৫,০০০ লোক ধারণ ক্ষমতা রয়েছে এবং এটি ২০০৫ সালে নির্মিত হয়।
শেখ মোশাররফ হোসেন
খান সাহেব শেখ মোশাররফ হোসেন হলেন বাংলাদেশের একজন প্রখ্যাত রাজনীতিবিদ ও সমাজ সেবক, যিনি পূর্ব পাকিস্তান প্রাদেশিক আইনসভার সদস্য ছিলেন।
শেখ মোশাররফ হোসেন ছিলেন বাংলাদেশের স্থপতি বঙ্গবন্ধু শেখ মুজিবুর রহমানের চাচা। তার পুত্র শেখ কবির হোসেন বাংলাদেশ প্রাইভেটাইজেশন বোর্ড এবং বাংলাদেশ রেড ক্রিসেন্ট সোসাইটির সাবেক চেয়ারম্যান।
শেখ মোশাররফ হোসেন পূর্ব পাকিস্তান প্রাদেশিক আইনসভার সদস্য ছিলেন।
জনসেবায় অসাধারণ অবদানের জন্য তত্কালীন ব্রিটিশ সরকার তাকে খান বাহাদুর উপাধীতে ভূষিত করেন।
তার নামে টুঙ্গিপাড়া উপজেলায় 'খান সাহেব শেখ মোশাররফ হোসেন স্কুল এ্যান্ড কলেজ' রয়েছে।
আগাছা
আগাছা হচ্ছে অবাঞ্চিত, সমস্যা সৃষ্টিকারী বা অনিষ্টকারী উদ্ভিদ যা বপন বা লাগানো ছাড়াই অতিমাত্রায় নিজে থেকে জন্মে। আগাছা সাধারণত প্রতিযোগী ও অদম্য স্বভাবের এবং অধিক বংশবিস্তারে সক্ষম। এদের জীবনচক্র স্বল্প মেয়াদের। তবে আগাছা নগন্য উদ্ভিদ হলেও এর কোন কোনটি ভেষজগুণসম্পন্ন হয়ে থাকে।
আগাছাকে সরুপাতা বা প্রশস্ত পাতাবিশিষ্ট হিসেবে উল্লেখ করা হয়। এটা এদের সাধারণ বৈশিষ্ট্য। বিভিন্ন ধরনের ঘাস অত্যন্ত সাধারণ সরু পাতাবিশিষ্ট আগাছা যা একবীজপত্রীর অন্তর্ভুক্ত। প্রশস্ত পাতাবিশিষ্ট আগাছা অত্যন্ত বৈচিত্র্যপূর্ণ যা দ্বিবীজপত্রীভুক্ত। আগাছা জলজ, স্থলজ, আরোহী ও উভচর ইত্যাদি শ্রেণির হয়ে থাকে। প্রায় সকল আগাছাই স্বভোজী তবে কিছু পরজীবী আগাছাও রয়েছে। নির্দিষ্ট সময় ও ক্ষেত্রবিশেষে আগাছাকে সাধারণভাবে অবাঞ্চিত হিসেবে বিবেচনা করা হলেও এগুলি ঔষধ, শাকসবজি, পশুখাদ্য ও জ্বালানি হিসেবে এবং জমির জৈব পদার্থ আবর্তনে ব্যবহৃত হতে পারে। বাংলাদেশে আবাদকৃত জমির আগাছা হিসেবে প্রায় ৩৫০ প্রজাতির উল্লেখ পাওয়া গেছে। একটি স্থানের প্রজাতির সংখ্যা ভূমির ব্যবহারের ধরন ও এর বাস্তসংস্থানিক অবস্থার ওপর নির্ভরশীল।
আগাছা প্রজাইর প্রায় এক-তৃতীয়াংশ একবীজপত্রী উদ্ভিদ আর বাকি গুলো দ্বিবীজপত্রী। সাধারণ আগাছাসমূহ Poaceae, Cyperaceae, Leguminosae, Asteraceae, Euphorbiaceae, Scrophulariaceae, Amaranthaceae, Solanaceae ও Acanthaceae ইত্যাদি পরিবারের অন্তর্ভুক্ত। Cyperus, Lindernia, Eragrostis, Panicum, Cynodon, Hygropylla, Euphorbia, Phyllanthus, Leucas, Scoparia, Croton, Celosia, Alternanthera ও Solanum হচ্ছে অত্যন্ত সফল ও সাধারণ গণ। জলজ পরিবেশে Eichornia, Potamogeton, Pistia ও Monochoria গণের প্রজাতিসমূহ গভীর পানির শস্যক্ষেতের সাধারণ আগাছা। ফার্নের তিনটি প্রজাতি Marselia, Ceratopteris ও Salvinia কে বৃষ্টিনির্ভর ধানের জমির আগাছা হিসেবে উল্লেখ করা হয়েছে। বর্তমান আগাছা উদ্ভিদসমূহের প্রায় ২০% স্থানীয় পরিবেশে খাপ খাওয়ানো বিদেশি আগাছা হিসেবে চিহ্নিত। এদের মধ্যে Argemone maxicana, Alternanthera philoxeroides, Croton bonplandianum, Nicotiana plumbaginifolia, Lathyrus aphaca, Celosia argentea এবং Vicia angustifolia এর কথা উল্লেখ করা যেতে পারে। 
জলজ আগাছা আংশিক বা সম্পূর্ণ জলজ কোনো প্রজাতি যা জলজ বাস্ত্তসংস্থানের ওপর বিরূপ ভৌত, রাসায়নিক বা জৈব প্রভাব বিস্তার করে এবং অর্থনৈতিক ও নান্দনিক ক্ষতি ঘটায়। এসব জলজ উদ্ভিদ বিভিন্ন বর্গভুক্ত, যেমন শৈবাল, ব্রায়োফাইট, টেরিডোফাইট ও গুপ্তবীজ যারা বিভিন্ন বাস্ত্তসংস্থানিক ও পারিপার্শ্বিক পরিস্থিতিতে অভিযোজিত। এগুলি বদ্ধ, বহমান, ক্ষারীয়, অম্লীয়, স্বাদু বা লবণাক্ত পানিতে জন্মাতে পারে এবং অভিযোজনার ধরন অনুযায়ী প্লাঙ্কটনিক, ভাসমান, তলজীবী (benthic), নিমজ্জিত বা উদগত (emergent) হতে পারে।
লিলুয়া রেলওয়ে স্টেশন
লিলুয়া রেল স্টেশন হল হাওড়া-বর্ধমানের প্রধান লাইন এবং হাওড়া-বর্ধমান কর্ড লাইনের একটি গুরুত্ব পূর্ণ রেল স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি লিলুয়া এবং পার্শ্ববর্তী এলাকায় রেল পরিষেবা প্রদান করে। হাওড়া রেল স্টেশন থেকে ৫ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে রাজমহল ও মিরজাপুরের মাধ্যমে দিল্লির সাথে প্রস্তাবিত সংযোগের জন্য হাওড়ার বাইরে একটি লাইন নির্মাণ শুরু করে।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
হাওড়া-বর্ধমানের প্রধান লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম সম্পন্ন হয়। হাওড়া-শরফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।
লিলুয়াতে একটি ডিজেল লোক শেড আছে। [4] 
 
রেলওয়ে ক্যারেজ এবং ওয়াগান ওয়ার্কশপ হাওড়ায় ইস্ট ইন্ডিয়ান রেলওয়ে কোম্পানি কর্তৃক প্রতিষ্ঠিত হয় এবং ১৯০০ সালে লিলুয়াতে বর্তমান স্থানে স্থানান্তরিত হয়। এই কর্মশালার ২,৯৯,০০০ বর্গমাইল এলাকা জুড়ে ছড়িয়ে পড়ে এবং ৯,৯৯০ জনের একটি কর্মী শক্তি রয়েছে এই কর্মশালায়। কর্মশালাটি মূলত কোচর পুনর্বিন্যাসে জড়িত। কর্মশালার সাথে সংযুক্ত একটি বদ্ধ টাউনশিপ আছে। "রেলওয়ে কলোনি" এলাকার রাস্তাগুলি ব্রিটিশ প্রকৌশলীদের নামকরণ করা হয় এবং তাদের স্মৃতি বহন করে থাকে।
ডেথ স্টার
একাধিক কাল্পনিক চলনক্ষম মহাশূন্য স্টেশন এবং গ্যালাক্টিক মহাস্ত্র যাদের নাম "ডেথ স্টার", তারা প্রযোজিত হয় স্টার ওয়ার্স নামক বৈজ্ঞানিক কল্পকাহিনীর ফ্র্যাঞ্চাইজে। প্রথম ডেথ স্টারকে উল্লেখ করা হয়েছে ১০০ থেকে ১৬০ কিলোমিটার ব্যাসের বেশি, যা উৎসের উপরে নির্ভর করে। এটা চালিত হতো ১.৭ মিলিয়ন সামরিক ব্যক্তি এবং ৪০০০০০ ড্রয়েড দিয়ে। এর মহাস্ত্র যথেষ্ট শক্তি সঞ্চালন করতো সে পরিমানে, যে পরিমান শক্তি সূর্য এক সপ্তাহে সঞ্চালন করে। দ্বিতীয় ডেথ স্টারটি ছিলো আরো বেশি বড়, ২০০ থেকে ৪০০ কিলোমিটার ব্যাসের, উৎসের উপরে নির্ভর করে এবং প্রযুক্তিগতভাবে পূর্বসুরির চেয়ে বেশি অগ্রসর। এই বামুনগ্রহ আকারের দূর্গসমুহের উভয় সংস্করনই নকশাকৃত হয়েছিলো বৃহৎ শক্তি নিক্ষেপ ক্ষমতার জন্য, যার সুপারলেজারের এক নির্গমন সক্ষম ছিলো একটি পুরো গ্রহকে ধ্বংস করতে।
বেরগুজার কোরেল
বেরগুজার গোকে কোরেল এরগেঞ্চ () (জন্ম ২৭ আগস্ট ১৯৮২) একজন তুরস্কের অভিনেত্রী।
কোরেল তার অভিনয়ে অভিষেক ঘটান "লায়লা" চরিত্রে -এ অভিনয়ের মাধ্যমে। তিনি আরো ব্যাপকভাবে নজরে আসেন "শেহরাজাত এভলিয়াগলু" চরিত্রে "বিনবির গেসে"-এ অভিনয়ের মাধ্যমে। তিনি সুলতান সুলেমান (টিভি ধারাবাহিক)-এ "মনিকা তেরেসা" অতিথি চরিত্রে একটি পর্বে উপস্থিত হন (পর্ব ২৪)। ২০১২-এ, তিনি "ফেরিদ সাদোগলু" চরিত্রে জনপ্রিয় ধারাবাহিক "কারাদায়ি"-এ কেনান ইমির্জালিওগলু এর বিপরীতে অভিনয় করেন।
কোরের অভিনেতা তানজু কোরেল ও অভিনেত্রী হুলিয়া দারকান-এর কন্যা। আগস্ট ২০০৯-এ, কোরেল বিবাহ করেন তার সহকর্মী অভিনেতা খালিদ এরগেঞ্চকে, যিনি "বিনবির গেসে"-এ তার সহকর্মী ছিলেন। ফেব্রুয়ারি ২০১০-এ,এ দম্পতি একটি পুত্র সন্তানের জন্ম দেয়।
আখনী পোলাও
আখনী পোলাও বাংলাদেশের সিলেট অঞ্চলের একটি জনপ্রিয় প্রচলিত খাবার। চাল, ঘি, গরম মশলা, সবজি এবং মাংস মিশিয়ে রান্না করা এই খাবারটি সিলেটের একটি নিজেস্ব এবং ঐতিহ্যবাহী খাবার হিসাবে সুপরিচিত।
মাংস ছোট টুকরো করে ধুয়ে আদা, রসুন, জিরা, টক দই, বাদাম বাটা, পেঁয়াজ, লবণ, গরম মসলা, তেজপাতা ও তেল দিয়ে কষিয়ে নিয়ে তেলে চাল ভেজে তাতে এই কষানো মাংস আলু, গাজর, মটরশুঁটি, আলুবোখারা, কাঁচামরিচ দিয়ে নেড়ে-চেড়ে পরিমাণমতো গরম পানি দিয়ে চাল আধাসেদ্ধ করে এরপর পানি শুকিয়ে এলে পাত্রের নিচে পুরোনো তাওয়া দিয়ে দমে রাখতে হয়। চাল সেদ্ধ হয়ে ঝরঝরে হলে তাতে কেওড়া জলে গোলানো দুধ দিয়ে মিনিট পাঁচেক চুলায় রেখে নামিয়ে নিতে হয়।
চৌমুহনী পৌরসভা
চৌমুহনী পৌরসভা বাংলাদেশের নোয়াখালী জেলার অন্তর্গত একটি পৌরসভা।
চৌমুহনী পৌরসভার আয়তন ২০.৭০ বর্গ কিলোমিটার।
বেগমগঞ্জ উপজেলার মধ্যাংশে চৌমুহনী পৌরসভার অবস্থান। এ পৌরসভার উত্তর-পশ্চিমে মিরওয়ারিশপুর ইউনিয়ন, উত্তরে নরোত্তমপুর ইউনিয়ন, উত্তর-পূর্বে দুর্গাপুর ইউনিয়ন, পূর্বে হাজীপুর ইউনিয়ন, দক্ষিণে শরীফপুর ইউনিয়ন ও একলাশপুর ইউনিয়ন এবং দক্ষিণ-পশ্চিমে ও পশ্চিমে বেগমগঞ্জ ইউনিয়ন অবস্থিত।
১৯৭৩ সালে চৌমুহনী পৌরসভা প্রতিষ্ঠিত হয়।
চৌমুহনী পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
চৌমুহনী পৌরসভার জনসংখ্যা প্রায় ১ লক্ষ ৬৫ হাজার।
ডেসটিনি গ্রুপ
ডেসটিনি গ্রুপ বাংলাদেশের একটি বাণিজ্য গোষ্ঠী। তাদের প্রধান কোম্পানিটি পদ্ধতিতে ব্যাবসা পরিচালনা করত।
পররাষ্ট্র মন্ত্রণালয় আয়োজিত বঙ্গবন্ধু আন্তর্জাতিক সম্মেলন কেন্দ্রে অনুষ্ঠিত ৩ দিন ব্যাপী প্রথম ডায়মন্ড পার্টনার ছিল ডেসটিনি ২০০০ লিমিটেড । প্রধানমন্ত্রী শেখ হাসিনা এবং সাবেক পররাষ্ট্র মন্ত্রী ড. দীপু মনি আনুষ্ঠানিক বক্তৃতার মাধ্যমে এর উদ্বোধন করেন । (আঙ্কটাড) মহাসচিব , ড. ফিলিপ কোটলার সহ শতাধিক আর্ন্তজাতিক বিপণন বিশেষজ্ঞ বক্তা এবং ৪০০০ এর অধিক বিশেষজ্ঞ এতে অংশগ্রহণ করেন
বিপিএল এর প্রথম আসর "ডেসটিনি-বৈশাখী বিপিএল" এর টাইটেল পৃষ্ঠপোষক ছিল ডেসটিনি গ্রুপ এবং প্রতিষ্ঠানটি এই ধারা চালিয়ে যাওয়ার আশাবাদ ব্যাক্ত করেছিল ।
জাতীয় ক্রিকেট লীগের নতুন সংস্করণ এনসিএল টি-টোয়েন্টির প্রথম আসরের টাইটেল পৃষ্ঠপোষক ছিল ডেসটিনি গ্রুপ এবং উদ্বোধন করেন অর্থমন্ত্রী আবুল মাল আব্দুল মুহিত। বাংলাদেশী ঘরোয়া ক্রিকেটে এটাই ছিল সবচেয়ে বড় বাজেটের টুর্নামেন্ট।
বাংলাদেশের শীর্ষ বেসরকারী টেলিভিশন চ্যানেল "বৈশাখী টিভির" সত্ত্বাধীকারী ডেসটিনি গ্রুপ এবং চেয়ারম্যান, ব্যবস্থাপনা পরিচালক রফিকুল আমিন।
বাংলাদেশী দৈনিক "দৈনিক ডেসটিনি" এর সত্ত্বাধীকারী ডেসটিনি গ্রুপ এবং প্রকাশক,সম্পাদক রফিকুল আমিন।
১২ বছরে সরকারী কোষাগারে ভ্যাট-ট্যাক্স বাবদ ৪১০ কোটি টাকা প্রদান করেছে এবং রাজস্ব বিভাগে এর প্রমান রয়েছে বলে প্রতিষ্ঠানটি দাবী করেছে।
বিভিন্ন স্থাবর,অস্থাবর সম্পদ ক্রয় ,কর্পোরেট সামাজিক দায়বদ্ধতা ও সদস্যদের ঋণ বাবদ ১১৮৩ কোটি টাকা ব্যয় করেছিল বলে প্রতিষ্ঠানটি দাবী করেছিল।
বাগেরহাট শরণখোলায় ৩ কোটি টাকা ব্যয়ে ৬ তলা বিশিষ্ট তৎকালীন দেশের সর্ববৃহৎ দুর্যোগ আশ্রয় কেন্দ্র তৈরি করেছিল এবং আরও ২টি নির্মাণের পদক্ষেপ নিয়েছিল প্রতিষ্ঠানটি।
২০১০ সালের নিমতলি অগ্নিকাণ্ড (১১৯ জন নিহত) ও ২০১১ সালের মিরসরাই দুর্ঘটনা (৪৫ জন শিক্ষার্থী) আক্রান্ত পরিবারকে প্রতিষ্ঠানটি অনুদান দিয়েছে।
মুক্তিযুদ্ধ জাদুঘর নির্মাণে ৩ কোটি ৩ লক্ষ টাকা অনুদান দিয়েছিল প্রতিষ্ঠানটি। ২০১৭ সালের ১৬ এপ্রিল প্রধানমন্ত্রী শেখ হাসিনা আনুষ্ঠানিকভাবে এই নয়তালা ভবনটির উদ্ভোধন করেন।
ডেসটিনি এডুকেশন এন্ড হেলথ ফাউন্ডেশন কর্তৃক আয়োজিত শিক্ষা ও স্বাস্থ্য সেবায় শিক্ষাবৃত্তি ২০১১ অনুষ্ঠানে মেধাবী ছাত্র-ছাত্রীদেরকে ডেসটিনি গ্রুপের পক্ষ থেকে অনুদান প্রদান করেন ড. আ আ ম স আরেফিন সিদ্দিক।
শেখ আবু নাসের স্মরণে , ৭ দিন ব্যাপী শেখ আবু নাসের স্মৃতি ১ম আর্ন্তজাতিক রেটিং দাবা প্রতিযোগিতার পৃষ্ঠপোষক ছিল ডেসটিনি গ্রুপ। বাংলাদেশ, ভারত ও নেপালের দাবারুরা অংশগ্রহণ করেছিলেন এবং বাংলাদেশ দাবা ফেডারেশনের কোষাধ্যক্ষ রণদেব দাস গুপ্তা ও আন্তর্জাতিক দাবা বিচারক হারুনুর রশীদ উপস্থিত ছিলেন।
প্রতিষ্ঠানটি দাবী করেছিল যে ২০০০ থেকে মে ২০১২ পর্যন্ত তারা ৫১২১ কোটি টাকা সংগ্রহ এবং ৫১০৫ কোটি টাকা ব্যয় করেছিল।
১০ ডিসেম্বর ২০১২ , আন্তর্জাতিক মানবাধিকার কনভেনশন অনুষ্ঠানে বাংলাদেশ মানবাধিকার কাউন্সিল (বামাকা) পুরস্কার পেয়েছেন প্রতিষ্ঠানটির কর্ণধার।
প্রতিষ্ঠানটির বিরুদ্ধে বহুসংখ্যক অভিযোগ এসেছিল ।
মাহমুদুন্নবী
মাহমুদুন্নবী (জন্ম: ডিসেম্বর ১৬, ১৯৩৬; মৃত্যু: ডিসেম্বর ২০, ১৯৯০) একজন খ্যাতনামা বাংলাদেশী সঙ্গীত শিল্পী। তিনি 'আমি সাত সাগর পাড়ি দিয়ে কেন সৈকতে পড়ে আছি', 'সুরের ভুবনে আমি আজও পথচারী', 'ক্ষমা করে দিও যদি না তোমায় মনের মত গান শুনাতে পারি', 'গানের খাতায় স্বরলিপি লিখে বল কি হবে?' ইত্যাদি জনপ্রিয় গানের গায়ক।
১৯৩৬ সালের ১৬ই ডিসেম্বর বর্তমান ভারতের বর্ধমান জেলার কেতু নামক এক অজ পাড়াগায়ে মাহমুদুন্নবী'র জন্ম।
মাহমুদুন্নবী'র চার সন্তান। তারা হলেন কন্ঠশিল্পী সামিনা চৌধুরী, সঙ্গীত শিল্পী ফাহমিদা নবী, শিল্পী রিদওয়ান নবী পঞ্চম ও তানজিদা নবী।
মাহমুদুন্নবী ছিলেন সহজ-সরল, মিষ্টভাষী এবং গানপাগল অভিমানী এক মানুষ। জীবনের শেষ দিন পর্যন্ত তিনি কেবল গান-ই লালন করেছেন তার হৃদয়ে। তার উল্লেখযোগ্য গানগুলোর মধ্যে “তুমি যে আমার কবিতা, আমারও বাঁশি রাগিণী”, “তুমি কখন এসে দাড়িয়ে আছো আমার অজান্তে”, “ও গো মোর মধুমিতা”, “সালাম পৃথিবী তোমাকে সালাম দুনিয়া কে করেছো টাকার গোলাম”, “আমি সাত সাগর পাড়ি দিয়ে কেন সৈকতে পড়ে আছি” অন্যতম। মাহমুদুন্নবী বাংলাদেশের আধুনিক ও চলচ্চিত্রের গানে যে শুভ সূচনার উন্মেষ ঘটিয়েছিলেন সেই ধারাবাহিকতা আজ এই দেশের চলচ্চিত্রের গানে লক্ষ্য করা যায়না বললেই চলে।১৯৭৬ সালে মুক্তিপ্রাপ্ত রোমান্টিক চলচ্চিত্র দি রেইন-এ "আমি তো আজ ভুলে গেছি সবই" গানটির জন্য তিনি শ্রেষ্ঠ পুরুষ কণ্ঠশিল্পী হিসেবে ১৯৭৭ সালে ২য় জাতীয় চলচ্চিত্র পুরস্কার লাভ করেন
শিল্পী মাহমুদুন্নবী তার চার সন্তান ও অগণিত ভক্ত-শ্রোতা রেখে ১৯৯০ সালের ২০ ডিসেম্বর মৃত্যুবরণ করেন।
কুন্দুপুকুর ইউনিয়ন
কুন্দপুকুর ইউনিয়ন বাংলাদেশের নীলফামারী জেলার সদর উপজেলার অন্তর্গত একটি ইউনিয়ন।
নীলফামারী শহরে কাছে ও শহর থেকে দক্ষিণ দিকে অবস্থিত।
গুরুত্বপূর্ণ শিক্ষাপ্রতিষ্ঠান সমুহঃ-
দ্য চ্যাম্পিয়ন (১৯১৫-এর চলচ্চিত্র)
দ্য চ্যাম্পিয়ন (ইংরেজি: The Champion; বাংলা অনুবাদ: "বিজয়ী") হল চার্লি চ্যাপলিন রচিত ও পরিচালিত ১৯১৫ সালের মার্কিন হাস্যরসাত্মক নির্বাক চলচ্চিত্র। চলচ্চিত্রটি প্রযোজনা করে এসানে স্টুডিওজ। ছবিটি এসানের নাইলস স্টুডিওতে চিত্রায়িত হয়। এতে প্রধান চরিত্রে অভিনয় করেন চ্যাপলিন, এডনা পারভায়েন্স ও লিও হোয়াইট। এছাড়া এসানের সহ-মালিক ও তারকাশিল্পী ব্রঙ্কো বিলি অ্যান্ডারসনকে বক্সিং ম্যাচের একটি দৃশ্যে দেখা যায়।
চার্লি তার বুলডগ নিয়ে হাটার পথে একটি বক্সিং ট্রেনিং ক্যাম্পের সামনে গুড লাক হর্সশু পায়। সেখানে সে বিজ্ঞাপন দেখে যে স্পাইক ডুগ্যানের বক্সিং সহযোগী লাগবে। চার্লি তার বুলডগ নিয়ে ক্যাম্পে প্রবেশ করে। সেখানে তাকে প্রথমে সহযোগী হিসেবে নিয়ে যাওয়া হয়। কিন্তু সে ডুগ্যানকে তার কাজে সহায়তা না করায় অন্যদের সুযোগ দেওয়া হয়। বাকিরা ডুগ্যানের মার খেয়ে ফিরে আসার পর চার্লি তার গ্লোভসে হর্সশু পরে এবং ডুগ্যানকে পরাজিত করে। প্রশিক্ষক এবার চার্লিকে বিশ্ব প্রতিযোগিতার জন্য প্রস্তুত করে। প্রশিক্ষকের কন্যা এডনার সাথে চার্লির ভাব হয়। একজন জুয়াড়ী তাকে হেরে যাওয়ার জন্য টাকার প্রদানের প্রস্তাব দেয়, কিন্তু চার্লি তা প্রত্যাখ্যান করে। চূড়ান্ত খেলায় চার্লি তার প্রতিদ্বন্দ্বীকে হারিয়ে বিজয়ী হওয়ার গৌরব অর্জন করে।
গৌড় গোবিন্দ
গৌড় গোবিন্দ ১৩০০ শতকের শ্রীহট্ট অঞ্চলের খণ্ড রাজ্য গৌড়ের শাসক। তার নাম গোবিন্দ; এর সাথে রাজ্যের নাম "গৌর" সংযুক্ত হয়ে তিনি 'গৌর গোবিন্দ' নামে অভিহিত হন। রাজা গৌর গোবিন্দ ছিলেন ধার্মিক হিন্দু। ধর্ম পালনে ছিলেন কঠোর । অন্য ধর্মের প্রতি ছিলেন খুবই অশ্রদ্ধাশীল ও অসহিঞ্চু। শ্রীহট্ট ইতিহাসে তিনি অত্যাচারী রাজা হিসাবে সর্বশ্রেষ্ঠ। শাহ জালাল সিলেট অভিযানে মুসলমান সৈন্যবাহিনীর গৌর জয় হলে রাজা গৌড় ছেড়ে পালিয়ে যান এবং সিলেট মুসলমানদের শাসনাধীন হয়।
ঐতিহাসিক বর্ণনা অনুসারে তুর্কিদের বঙ্গ বিজয়ের মধ্য দিয়ে শ্রীহট্টে মুসলমান জনবসতি গড়ে ওঠে ছিল । সিলেটের টুলটিকর মহল্লায় ও হবিগঞ্জের তরফে তত্কালে মুসলমানরা বসতি গড়েছিলেন। এ সময় শ্রীহট্টের গৌড় রাজ্যে গৌড়-গোবিন্দ নামে এক অত্যাচারী রাজা ছিল। গৌড় রাজ্যের অধিবাসী বুরহান উদ্দীন নামক জনৈক মুসলমান নিজ ছেলের জন্মোত্সব উপলক্ষে গরু জবাই করে গৌড়ের হিন্দু রাজা গৌড় গোবিন্দের কাছে অপরাধী সাব্যস্ত হন। এ কারণে, গোবিন্দ বুরহান উদ্দীনের শিশু ছেলেকে ধরে নিয়ে হত্যা করে। এই ঘটনার বিত্তিতে হজরত শাহ জালাল (রহ) এর সিলেট আগমন এবং রাজা গোবিন্দের পতন ঘটে বলে মনে করা হয়।
জেরেমি রে টেইলর
জেরেমি রে টেইলর (জন্মঃ জুন ২, ২০০৩) একজন মার্কিন অভিনেতা, তিনি জনপ্রিয় মার্কিন লেখক স্টেফিন কিং এর উপন্যাস "ইট" এর আদলে তৈরী মার্কিন অতিপ্রকৃত অধীরতামূলক চলচ্চিত্র ইট এর ২০১৭ সালের সংস্করণে "বেন হেন্সকম" ভূমিকায় অভিনয় করার জন্য সবার নিকট বিশেষ ভাবে পরিচিত।
জেরিমির জন্ম মার্কিন যুক্তরাষ্ট্রের টেনেসি রাজ্যের ব্লাফ সিটি নামক জেলায়। তিনি তার ৬'জন সহোদরদের মধ্যে সবচেয়ে কনিষ্ঠতম। তার মাতা ট্রেসি টেইলর একটি ব্যান্ডের পরিচালক, জেরেমি তার মাতার সাথে বিভিন্ন স্থানে ভ্রমণ করেন এবং নিজেকে মঞ্চের এমন পর্যায়ের ব্যক্তিত্বে বিকশিত করে গড়ে তুলেন যা তার পরিবারকে মুগ্ধ করে। মাত্র আট বছর বয়সে জেরেমি একজন প্রতিভাবান পরিচালকের সাথে চুক্তিতে আবদ্ধ হন এবং তার অভিনয় জীবনের যাত্রা শুরু করেন।
ইয়ালো স্পট সুইফ্‌ট
ইয়ালো স্পট সুইফ্‌ট হলো হেসপেরায়িডি গোত্রের প্রজাপতি। ভারতবর্ষে এদের পাওয়া যায়।
ইয়ালো স্পট সুইফ্‌ট এর প্রসারিত অবস্থায় ডানার আকার ৩৫-৪৫ মিলিমিটার দৈর্ঘের হয়।
ভারতে প্রাপ্ত ইয়ালো স্পট সুইফ্‌ট এর উপপ্রজাতিসমূহ হল-এই প্রজাতি ভারত এর জন্মু ও কাশ্মীর থেকে অরুণাচল প্রদেশ পর্যন্ত, নেপাল, ভূটান , মায়ানমার এবং পাকিস্তান এর বিভিন্ন অঞ্চলে দেখা যায়।
এই প্রজাতি আকারে বড় এবং এদের ডানার উপরিতল বাদামী বর্নের। সামান্য ডানার উভয়পৃষ্ঠে বিভিন্ন আকারের ইষদস্বচ্ছ হলুদ ছোপ দেখা যায়। উক্ত হলুদ ছোপগুলির মধ্যে ২ এবং ৩ নং শিরার মধ্যবর্তী ছোপগুলি সবচেয়ে বড় এবং বর্গক্ষেত্রিক।
পিছনের ডানার উপরি এবং নিম্নপৃষ্ঠে ৪ ও ৫ নং ইন্টারস্পেসের মধ্যবর্তী অংশে কয়েকটি ছোট হলুদ ছোপ যুক্ত হয়ে একটি বড় ছোপ সৃষ্টি করে। এছাড়াও ২ ও ৩ নং ইন্টারস্পেসে কিছু ছোট ছোপ দেখা যায়।
উভয় ডানারই উপরিতলে গোড়ার দিকের (বেস্‌) অংশ কমলা-হলুদ রোঁয়ায় আবৃত। পিছনের ডানার নিম্নতলের রঙ অধিকতর কলমা-হলুদ। পুরুষ নমুনাদের ছোপগুলি হলদেটে, তবে স্ত্রী নমুনার ছোপগুলি সাদা, ডানার প্রান্তরেখা বরাবর হলুদ রোঁয়াযুক্ত।
এই প্রজাতি পাহাড়ী বনভূমিতেই আবদ্ধ থাকে সাধারনত ২৭০০মিটার উঁচু অবধি এদের বিচরণ নথিভুক্ত আছে। উপযুক্ত বাসস্থানে মার্চ থেকে নভেম্বর পর্যন্ত এদের দর্শন মেলে। অন্যান্য সুইফ্‌ট এর মত এরাও দ্রুতবেগে উড়তে পারে। টেরটোরিয়াল স্বভাবযুক্ত হওয়ায়, এরা দ্রুত এক চক্কর কেটে পুনরায় পূর্বের জায়গায় ফিরে আসে। এরা রৌদ্র পোহাতে পছন্দ করে এবং প্রয়শই আংশিক ডানা মেলে এদের রোদ বসে থাকতে দেখা যায়। ফুলে বসা এবং ফুলের মধু সংগ্রহ করা এদের খুব পছন্দের।
ভবতারণ শিব মন্দির
ভবতারণ শিব মন্দির নবদ্বীপ শহরের দ্বিশতাধিক প্রাচীন একটি শিব মন্দির। নবদ্বীপের পোড়ামাতলায় এই মন্দিরের পাশেই পোড়ামা কালী মন্দির ও মা ভবতারিণী মন্দির অবস্থিত। ভবতারণ মন্দিরটি বিরলরীতির অষ্টকোনাকৃতি শিখর মন্দির।
নবদ্বীপে গৌরীপট্ট সম্বলিত ব্রাহ্মণ্য-সংস্কৃতির প্রথম শিব মূর্তিটি ১৬৮৩ থেকে ১৬৯৪ খ্রিস্টাব্দের মধ্যে রাজা রুদ্র রায় স্থাপন করেছিলেন। রাজা রাঘব গণেশ মূর্তি স্থাপনের সঙ্গে একটি শিবলিঙ্গও সেই সময়েই স্থাপন করেন। তখন সেটি "রাঘবেশ্বর শিব" নামে পরিচিত ছিল। কিন্তু ১৭৬০ খ্রিস্টাব্দের গঙ্গার ভাঙনে এই মন্দিরসহ মূর্তিটি গঙ্গাগর্ভে নিমজ্জিত হয়। তার প্রায় ৬৫ বছর পর রাজা গিরিশচন্দ্র ১৮২৫ খ্রিস্টাব্দে পোড়ামাতলায় শিব মূর্তিটি ভবতারণ মানে পুন:স্থাপিত করেন, যা বর্তমানে ভবতারণ শিব মানে পরিচিত।
ভবতারণ মন্দিরটি বর্তমানে সংস্কৃত না হলেও ১৯১১ থেকে ১৯২৮ খ্রিস্টাব্দের মধ্যে রাজা ক্ষৌণীশচন্দ্রের সময় মন্দিরটি সংস্কৃত হয়।
প্রায় দুশো বছরের অধিক এই প্রাচীন মন্দিরটিকে তত্সংলগ্ন একটি প্রাচীন বটগাছ আষ্টেপৃষ্টে আবৃত আছে। এই বটগাছের গোড়াতেই ঘট স্থাপন করে পোড়ামা পূজিত হওয়ায় বর্তমানে বটগাছের কোনো ক্ষতিসাধন করে মন্দিরের কোনো বৃহত সংস্কার বর্তমানে সম্ভবপর নয়।
বুড়োশিব মন্দির, নবদ্বীপ
বুড়োশিব মন্দির নবদ্বীপ শহরের একটি দ্বিশতাধিক প্রাচীন শিব মন্দির। বাংলার মন্দির স্থাপত্য রীতির নবরত্ন ধারায় মন্দিরটি নির্মিত হয়েছে। নবদ্বীপের বুড়োশিবতলায় মন্দিরটি অবস্থিত। মন্দিরটি দ্বিশতাধিক প্রাচীন হলেও শিব মূর্তিটি আরো বেশি প্রাচীনত্বের স্মৃতি বহন করছে।
বুড়োশিবের আদি প্রাচীন মন্দিরটি নবদ্বীপ পৌরসভার প্রথম কমিটির সদস্য কৃষ্ণকান্ত শিরোমণি ১৮৮২ খ্রিস্টাব্দের পূর্বে প্রতিষ্ঠা করেন। পরে ১৯০৭ খ্রিস্টাব্দে তারাপ্রসন্ন চূড়ামণির প্রচেষ্ঠায় বর্তমান ""নবরত্ন"' মন্দিরটি নির্মাণ করেন। মন্দিরগাত্রের উৎকীর্ত ফলক থেকে জানা যায় যে মন্দিরটি ১৩১৬ বঙ্গাব্দে সংস্কৃত হয়। নবদ্বীপের প্রবীণ নাগরিকদের কাছ থেকে জানা যায় যে, মন্দিরের বারান্দা এবং চূড়াগুলির নির্মাণ ১৯০৭ খ্রিস্টাব্দে হলেও গর্ভগৃহটি প্রাচীন, পাতলা টালি ইটের নির্মিত।
নবদ্বীপের বুড়োশিব মন্দিরটি প্রায় দ্বিশতাধিক প্রাচীন। তবে বুড়োশিব মূর্তিটি আরো অনেক পুরোনো। মনে করা হয় যে, সপ্তদশ শতকে বুড়োশিব মূর্তি প্রতিষ্ঠিত হয়। অষ্টাদশ শতকে রচিত কিছু গ্রন্থে এই বুড়োশিবের উল্লেখ পাওয়া যায়। অষ্টাদশ শতকে রচিত "'শ্রীশ্রীগৌরচরিত চিন্তামণি"' গ্রন্থে সুস্পষ্টভাবে বুড়োশিবের কথা আছে। আবার ১৭৭০ খ্রিস্টাব্দে রচিত বিজয়রামসেন বিশারদের তীর্থমঙ্গলে বুড়োশিবের উল্লেখ পাওয়া যায়-
আবার নরহরি চক্রবর্তী রচিত শ্রীশ্রীগৌরচরিত চিন্তামণি গ্রন্থে বলা হয়েছে-
ফলে সুস্পষ্টভাবে বলাই যায় যে বুড়োশিব নবদ্বীপে প্রায় ৩০০-৩৫০ বছর ধরে পূজিত হয়ে চলেছে।
এপোলোনিয়াসের সমস্যা
সমতলীয় ইউক্লীডিয় জ্যামিতিতে এপোলোনিয়াসের সমস্যাটি হলোঃ এমন বৃত্ত আঁকতে হবে যা সমতলে অবস্থিত প্রদত্ত তিনটি বৃত্তের ট্যানজেন্ট হবে (চিত্র ১) পেরগা'র এপোলোনিয়াস (খ্রীষ্ট পূর্ব ২৬২ থেকে খ্রীষ্ট পূর্ব ১৯০, অথবা এর কাছাকাছি) নিজে এই সমস্যা তৈরী করে নিজেই সমাধান করেন। তাঁর সমাধান তাঁর বই Ἐπαφαί (Epaphaí বা ট্যানজেন্সিস) এ উল্লেখ করেন; তাঁর এই কর্ম হারিয়ে গিয়েছিল, কিন্তু খ্রীষ্টিয় ৪র্থ শতকের এক পাপ্পাস অব আলেক্সান্দ্রিয়াএর প্রতিবেদন অনুসারে বলা হয়েছে এপোলোনিয়াসের উক্ত কর্মটি টিকে আছে। প্রদত্ত তিনটি বৃত্তের আটটি ভিন্ন ভিন্ন বৃত্ত রয়েছে যারা বৃত্তগুলোর ট্যানজেন্ট (চিত্র ২) এবং প্রত্যেকটি সমাধানই প্রদত্ত তিনটি বৃত্ত ভিন্ন ভিন্ন পথ ঘেঁষে যায়ঃ প্রতিটি সমাধানে, একটি ভিন্ন উপসেট তিনটি বৃত্ত ঘিরে রাখে (এর পরিপূরক বাদে) এবং এখানে একটি সেটের আটটি করে উপসেট আছে যাদের সদস্য সংখ্যা হলো ৩, যখন ৮=২।
১৬ শতকে, আদ্রিয়ান ভ্যান রুমেন এই সমস্যাটি ছেদকৃত পরাবৃত্ত দিয়ে সমাধান করেন, কিন্তু এই সমাধানটি কেবল রুলার এবং কম্পাস ব্যবহার করে করা যায়না। ফ্রান্সিস ভিয়েত কিছু লিমিটিং কেইস কাজে লাগিয়ে একটি সমাধান তৈরী করেনঃ এখানে তিনটি বৃত্তের যেকোনো একটি বৃত্ত একেবারে সংকুচিত হয়ে যেতে পারে যার ব্যাসার্ধ হবে শূন্য (একটি বিন্দু) অথবা ব্যাসার্ধ বেড়ে একেবারে অসীমও হয়ে যেতে পারে (একটি রেখা)। ভিয়েতের এই সহজ পদ্ধতি অনেক কঠিন সমস্যা সমাধানেও ব্যবহৃত হয়, এবং একে এপোলোনিয়াসের পদ্ধতির যুক্তিযুক্ত পুনর্গঠন বলে বিবেচনা করা হয়। আইজ্যাক নিউটন ভ্যান রুমেনের পদ্ধতিটিকে আরো সহজ করে তুলেন, তিনি দেখিয়েছেন এপোলোনিয়াসের এই সমস্যা তিনটি নির্দিষ্ট বিন্দু থেকে একটি নির্দিষ্ট স্থান খোঁজার সমতুল্য। এই ধারণাটি লোরান এর মত অনেক ন্যাভিগেশন এবং পজিশনিং সিস্টেমে ব্যবহার করা হয়।
চুঙ্গাপুড়া পিঠা
চুঙ্গাপুড়া পিঠা বা চুঙ্গা পিঠা (সিলেটি: ꠌꠥꠋꠉꠣ ꠙꠤꠑꠣ) বাংলাদেশের সিলেট অঞ্চলের একটি প্রাচীন ঐতিহ্যবাহী পিঠা। চুঙ্গাপিঠা তৈরির প্রধান উপকরণ ঢলু বাঁশ ও বিন্নি ধানের চাল (বিরইন ধানের চাল) হলেও বিন্নি চাল, দুধ, চিনি, নারিকেল, ঢলুবাঁশ ও চালের গুড়া দিয়ে তৈরি এই খাবারটি সিলেটের একটি নিজস্ব এবং ঐতিহ্যবাহী খাবার হিসেবে সুপরিচিত।
বাংলাদেশে এক সময় বাজারে মাছের মেলা বসতো। সেসব মেলা থেকে মাছ কিনে অথবা হাওর-নদী হতে বড় বড় মাছ (রুই, কাতলা, চিতল, বোয়াল, পাবদা, কই, মাগুর) ধরে নিয়ে এসে হাল্কা মসলা দিয়ে ভেজে (আঞ্চলিক ভাষায় মাছ বিরান) চুঙ্গাপুড়া পিঠা খাওয়া সিলেট অঞ্চলের একটি অন্যতম ঐতিহ্য ছিল। বাড়িতে মেহমান বা নতুন জামাইকে শেষ পাতে চুঙ্গাপুড়া পিঠা, মাছ বিরান আর নারিকেলের ও কুমড়ার মিঠা, বা রিসা পরিবেশন না করা যেন লজ্জার বিষয় ছিল।
এক সময় সিলেটের পাহাড়ি আদিবাসীরা বাঁশ কেটে চুঙ্গা বানিয়ে এর ভেতর ভেজা চাল ভরে তৈরি করত এক ধরনের খাবার। ধীরে ধীরে এ খাবার পাহাড়িদের কাছ থেকে সিলেটবাসীদের কাছে চলে আসে। সময়ের পরিক্রমায় চুঙ্গা দিয়ে তৈরি করা এই খাবার এখন চুঙ্গা পিঠা নামে বহুল পরিচিত। 
চুঙ্গাপিঠা বানানোর জন্য ঢলুবাঁশ অবশ্যই প্রয়োজন। ঢলুবাঁশে এক প্রকার তৈলাক্ত রাসায়নিক পদার্থ থাকে যা আগুনে বাঁশের চুঙ্গাকে না পোড়াতে সাহায্য করে। ঢলুবাঁশের ভিতরে বিন্নি চাউল ধোয়ে কলাগাছের পাতা প্যাঁচালো ভাবে ঢুকিয়ে তার মধ্যে বিন্নি চাল ভর হয়। অতঃপর খড় (নেরা বা খের) দিয়ে আগুনে পুড়িয়ে এই চুঙাপুড়া পিঠা তৈরি করা হয়। ঢলুবাঁশে অত্যধিক রস থাকায় আগুনে না পুড়ে ভিতরের পিঠা আগুনের তাপে সিদ্ধ হয়। ঢলুবাঁশের চুঙ্গা দিয়ে ভিন্ন স্বাদের পিঠা তৈরি করা করা হয়ে থাকে। কোনো কোনো জায়গায় চুঙ্গার ভেতরে বিন্নি চাল,সাথে দুধ, চিনি,নারিকেল,ও চালের গুড়া দিয়ে পিঠা তৈরি করা হয়।
পিঠা তৈরি হয়ে গেলে মোমবাতির মতো চুঙ্গা থেকে পিঠা আলাদা হয়ে যায়।
গোলাকার আকৃতির ঐতিহ্যবাহী এই পিঠা দুধের মালাই, খেজুরের গুড় ও দুধের সর দিয়ে পরিবেশন করা হয়। বিভিন্ন ধরণের মাছ, যেমন- রুই-কাতলা, বোয়াল, চিতল, পাবদা, কই, মাগুর মাছ হালকা মসলায় ভেজে তৈরি মাছ বিরাণেও চুঙ্গা পিঠা খাওয়া হয়।
উপপত্নী প্রথা
উপপত্নী প্রথা হচ্ছে একটি প্রাচীন প্রথা যেখানে একজন পুরুষের ঘরে আইনত বৈধ স্ত্রী ছাড়া আরও স্ত্রীলোক রাখার পারিবারিক ও সামাজিক সম্মতি ছিল। যৌনসংসর্গ ও গৃহস্থালির কাজের উদ্দেশ্যে উপপত্নী রাখা হতো। বর্তমানে এ প্রথার অস্তিত্ব কার্যত নেই এবং সামাজিকভাবে তা আর গ্রহণযোগ্য নয়। তবে উনিশ শতকের শেষাবধি উপপত্নী প্রথা বাংলায় একটি স্বীকৃত সামাজিক ব্যবস্থা হিসেবে বিদ্যমান ছিল। প্রাচীন বইপত্রে রাজা, শাসক ও অভিজাত শ্রেণির ব্যক্তিদের জেনানা মহলে উপপত্নী রাখার উল্লেখ পাওয়া যায়। এমনকি, পবিত্র চরিত্রের মাহাত্ম্যধারী বিশিষ্ট ব্যক্তিদেরও উপপত্নী রাখার দৃষ্টান্ত রয়েছে। ওল্ড টেস্টামেন্টেও উপপত্নীর কাহিনী বর্ণিত আছে। সমসাময়িককালে ফিলিপাইনের প্রেসিডেন্ট রদ্রিগো দুতের্তে খোলাখুলিভাবে স্বীকার করেন যে তার অনেক উপপত্নী রয়েছে।
মহাভারতের অন্যতম গুরুত্বপূর্ণ চরিত্র বিদুর এক উপপত্নীর গর্ভজাত সন্তান ছিলেন।
বাংলার ইতিহাসে শাহী হারেম কিংবা রাজ অন্তঃপুরে উপপত্নীরা এক গুরুত্বপূর্ণ ভূমিকা পালন করেছে। উপপত্নীদের অন্যতম কাজ ছিল প্রমোদ-বিনোদন। নানা কলায় পারদর্শিনী এ নারীরা প্রায়শ তাদের মনিবদের ওপর যথেষ্ট প্রভাব বিস্তার করতে সক্ষম ছিলো। লুৎফুন্নেসা ছিলেন নওয়াব সিরাজউদ্দৌলার উপপত্নী, তবে পরবর্তীকালে তিনি কার্যত সিরাজের বেগমের মর্যাদা ভোগ করেন। মুন্নি বেগম ছিলেন মীর জাফরের উপপত্নী, পরে তিনি তাঁর বেগম হন। দরবারে মুন্নি বেগমের যথেষ্ট ক্ষমতা ও প্রভাব-প্রতিপত্তি ছিল। মুন্নি বেগমের নাবালক পুত্র নাজিমউদ্দৌলাকে মীরজাফর আলী খান বাংলার নবাব মনোনীত করেন।
রাজপরিবার ও অভিজাত শ্রেণির নিম্নতর বিভিন্ন স্তরে এবং জমিদার ও জোতদারদের মধ্যেও উপপত্নী প্রথা প্রচলিত ছিল। এমনকি অনেক ধনী কৃষকও উপপত্নী রাখত। উপপত্নীর গর্ভজাত সন্তানরা পিতার পরিবারে পুত্রদের সমতুল্য মর্যাদা পেত না। আর এদের যতটুকু অধিকারই থাকুক না কেন তা ছিল অনেকটাই প্রথাভিত্তিক যার কোনো আইনগত ভিত্তি ছিল না। জমিদার, জোতদার ও অন্যান্য বিত্তবান কৃষকের ঘরে উপপত্নীদের সামাজিক মর্যাদা ছিল দাসীর কিছুটা উপরে।
লিলুয়া
লিলুয়া (লিলুয়াও) ভারতের পশ্চিমবঙ্গ রাজ্যের হাওড়া জেলার বালি পৌরসভার কাছাকাছি একটি শহর। এটি একটি রেল জংশন, যা পূর্ব রেল (ভারত) এর অধীনে হাওড়া স্টেশন পরে প্রথম স্টেশন লিলুয়াতে অবস্থিত। এর ইতিহাসটি ব্রিটিশ যুগে ছিল, যখন হাওড়ার চাপ বন্ধ করার জন্য লিলুয়া ক্যারেজ এবং ওয়াগান ওয়ার্কশপ স্থাপন করা হয়েছিল।
লিলুয়া ২২°৩৫ ডিগ্রি উত্তর থেকে ৮৮.২৩ ডিগ্রী পূর্বে অবস্থান করছে। এটি সমুদ্র সমতল থেকে ১৩ মিটার উঁচুতে অবস্থিত।
লিলুয়া উত্তর কলকাতার ২ কিমি পশ্চিমে এবং হাওড়া উত্তরে হাওড়া শহর থেকে ৫ কিমি দূরত্বে অবস্থিত। ২০১৫ সালের জুলাই মাসে লিলুয়া হাওড়া পৌরসংস্থার অন্তর্গত হয়।
লিলুয়া বা লিলুহা যেমন লিখিত ছিল, পূর্বতন ইস্ট ইন্ডিয়ান রেলওয়ে (ইআইআর) এর ডেপুটিতে। দুর্ঘটনাজনিত জাহাজ ডুবি ইয়ারের প্রথম লাইন এবং পূর্বাঞ্চলীয় ভারতের প্রথম রেলপথের উদ্বোধনের জন্য ইআইআর-এর প্রথম কোচ বহনকারী জাহাজের নিখরচায় আনা হলে ই.আই.আর. ভারতে রোলিং স্টক উত্পাদন সম্পর্কে বিবেচনা করে। (ইআর ইতিহাস পড়ুন)।